
Inconveniente cu telefon y internet di SETAR a causa molestia den 
comunidad 
For di diadomingo ultimo, 
usuarionan di rednan so- 
cial tabata bin expresan- 
do nan mal contento pa 
loke ta trata e servicio di 
e compania telefonico na- 
cional SETAR den e cual 
tabatin inconvenientenan 
pa realisa yamada y tambe 
cu servicio di internet. 
Pa esaki, diadomingo ul- 
timo riba nan Facebook 
page SETAR N.V a in- 
forma cu nan tabata en- 
frentando problema cu 
nan Mobile Network y 
nan 
tecniconan 
tabata 
trahando pa soluciona e 
problema lo mas pronto 
posibel. 


Ayera dialuna mediante un 
otro update riba e red social, 
nan a bisa cu debi na prob- 
lema cu mobile network, 
esey tabata influencia tanto 
Voice como Data. 
“Di ayera atardi nos tin tur 
supplier y nan expertonan in- 
ternacional envolvi pa resolbe 
e problema, e ta un fayo com- 
pleho cu ta tuma su tempo pa 
resolbe.” Nan a bisa. 
Siguientemente, nan a señala 
cu “red di LTE a cuminsa 
stabilisa, internet a cuminsa 
traha riba celular, e conexion 
di voice ta encontrando prob- 
lema.” 
Den oranan di atardi, nan a 


sigura cu “red LTE a stabi- 
lisa pa clientenan cu tin pa- 
ketenan postpaid pa ambos 


voice y data, prepaid no ta- 
bata completamente resolvi 
ainda.” 


Pa esaki, SETAR N.V a re- 
stringi e cantidad di perso- 
nanan pa por haci nan co- 
mentarionan riba e red so- 
cial, sinembargo, e servicio a 
cuminsa stabilisa den oranan 
di atardi pero e mal contento 
tabata persisti na unda por a 
mira cu e servicio tabata hopi 
slow, algo cu sigur a afecta 
basta hende cu ta haci uso 
di telefon y internet pa por 
cumpli cu nan trabou. 
Bon Dia Aruba a tuma con- 
tacto cu minister encarga cu 
Telecomunicacion Geoffrey 
Wever ken a sigura cu “Setar 
ta trahando around the clock 
pa soluciona e problema aki.” 
sin duna mas detaye. 


Trahadonan social a termina curso con pa yuda parehanan cu divorcia of 
separa comparti responsabilidad di nan yiunan 


Diabierna ultimo un gru- 
po di 17 profesional den e 
trereno social a completa 
e curso di “Ouderschap 
Blijft” y “Paralell Solo 
Ouderschap” 
durante 
cual e trahadonan social 
a siña con pa ta mas in- 


volucra den loke ta trata 
separacion, of divorcio, di 
pareha cu tin yiu. 


Magaly Maduro di Bureau 
Sostenemi, a splica nan a 
haya curso di fase tres to- 
cante seperacion of divorcio 


di parehanan. El a indica cu 
e enfasis pa esaki tabata riba 
e muchanan y con e traha- 
donan social por yuda nan 
pasa den e momentonan 
dificil aki di un manera mas 
suave posible. 


El a indica cu dos docente 
for di Hulanda e curso di 
“Oduerschap Verblijf” loke 
ta nifica cu aunke un pareha 
divorcia nan keda mayor. 
E otro curso “Paralell Solo 
Ouderschap” tin di haber cu 
na momento cu como mayor 
nan no por bay hunto den 
e cuido di e muchanan y e 
ora e mayor por su so den e 
cuido di e muchanan y haci e 
afspraaknan necesario pa cu 
nan desaroyo. 


Michella Steenvoorde Lacle, 
trahado di Ministerio di 
Asuntonan Social ta encarga 
cu e proyecto aki. El a splica 
cu un di e tareanan cu e tin 
ta pa trek e comision Plan di 
Mayor pa bin cu e ley cu ta 
encera cu e mayornan den 
futuro mester traha un plan 
di mayor prome cu nan bay 
separa of divocria 


Den e plan di mayor aki, el 
a sigui splica, nan lo stipula 
con nan ta bay comparti e 
responsabilidad pa cu nan 
yiunan den un documento 
legal. 


Steenvoorde Lacle a indica cu 
e proycto aki ta bay tin ta un 


zorg trayect y esaki ta encera 
cu mayornan lo tin un ca- 
minda cu nan por acudi cu 
nan preguntanan na unda lo 
haci un triage y ta e conflicto 
ta loke ta bay dicidi cual ta e 
rutanan di cuido cu e mayor 
ta bin na remarke pe. 


E profesionlanan a sigui e les 
di e grupo di mayor cu ta den 
e conflicto di mas severo, cu 
ta e sepracionnan compleho. 
Pa e grupo di mayor aki tin e 
trayeto di “oudershcap blijf” 
intensivo caminda nan ta siña 
resetablece nan comunica- 
cion pa nan por dirigi nan 
responsabilidad como mayor 
despues di un divorcio of 
separacion. 

Minister di Finanzas y Cultura Xiomara 
“Reino Hulandes ta discrimina?” 


Ayera mainta minister en- 
carga cu Finansas y Cul- 
tura, 
Xiomara 
Maduro 
a tene un conferencia di 
prensa pa splica tocante e 
negociacion cu tin pa por 
refinancia e debe cu Aru- 
ba a acumula cu Hulanda 
pa por surpasa e pandemia 
di Covid-19. 


E mandatario a trece di- 
lanti cu secretario di Estado 
Alexandra van Huffelen a 
bishita otro islanan den Re- 
ino pa loke ta trata e topico di 
sclavitud y cu tin hendenan 
di Aruba cu ta presente den 
sesionnan special aki na Sint 
Marteen. 
Di su parti, tanto minister 
Maduro como prome min- 
ister Evelyn Wever-Croes a 
informa cu nan tin cu varios 
biaha di trabou y pa e mo- 
tibo ey nan a indica na sec- 
retario di Estado cu nan no 
por ricibiel’e y cu e parti mas 
principal di van Huffelen su 
bishita na otro islanan ta pa e 
topico di sclavitud y pa e mo- 
tibo ey e no a bin Aruba. 
Pa loke ta trata e refinancia- 
mento di e debe basa riba 
articulo 36 di statuut, e arti- 
culo aki ta bisa cu Aruba, Hu- 
landa, Corsou y Sint Marteen 
ta yuda otro cu asistencia y 
apoyo, den splicacion riba e 
ley ta bisa cu e yudansa aki, ta 
un yudansa cu nan ta sostene 
otro moralmente y material- 
mente te caminda ta posibel 
segun loke e Kamerstukken 
di 1953/54 ta indica, “esaki ta 
e base, e esencia di articulo 36 
di statuut y mi ta trece esaki 
dilanti pasobra esaki ta e ar- 
ticulo a base di e cual Aruba 
den e pandemia a pidi yudan- 
sa di Reino Hulandes.” 
Ora tabatin cambio den arti- 
culo aki dia 10 di october di 
2010, pa asina Corsou y Sint 
Marteen bira pais y e otro 
islanan bira BES como parti 
di Hulanda, den splicacion 
ta bisa cu tur otro pais den 


Reino mester keda yuda otro 
basa riba articulo 36 “ta un 
verplichting, nan ta obliga di 
yuda otro pa duna hulp en 
bijstand te verlenen bij het 
besturen van deze eilanden,” 
el a menciona. 
Akinan ta bisa tambe cu ora 
e paisnan ta haya e yudansa 
aki e no ta un fabor, sino cu 
segun nan ta haciel’e di bon 
curason, pero paisnan den 
Reino ta obliga pa yuda otro 
debi cu manera minister 
Maduro a señala, tin un Re- 
ino y den dje tin e paisnan 
Aruba, Corsou, Sin Marteen 
y Hulanda, si un di nan bay 
malo esey kiermen cu Reino 


ta bay malo, statuut ta traha 
pa tin e union den lo cual ta e 
cuatro pais aki cu tin cu zorg 
pa yuda otro ora cu tin mes- 
ter. 
Di loke ta trata material, Aru- 
ba a haya fiansa y den e parti 
moral, eynan ta caminda tin 
hopi discusion, den e prome 
peticion a bisa cu Aruba ta 
dispuesto pa paga pero con- 
forme e modalidad, na un in- 
teres normal cu tabata existi 
den Reino, segun loke min- 
ister Maduro a sigura. 
“Hopi hende ta pensando cu 
aworaki Aruba no kier super- 
vision financiero, pero super- 
vision financiero ta existi na 


nos pais ya caba for di 2015, 
eyriba no mester tin discu- 
sion, e discusion aworaki ta e 
interes cu Aruba tin cu paga 
ariba e fiansa aki,” el a bisa. 
Den area di interes, minister 
Maduro den un sheet a mus- 
tra tur e debe cu Corsou tin 
cu Hulanda y e interes duna 
den Reino Hulandes pa Cor- 
sou, den Obligatie Leningen 
por mira cu 15 di october di 
2010 pa nan por bira pais, nan 
mester di un par di condicion 
y un di e condicionnan ta- 
bata cu e pueblo no por ser 
perhudica, pa e motibo ey, e 
pais nobo cu ta nace cu den 
caso aki ta Corsou, Hulanda 
a tuma 70% di nan debe na- 
cional y e otro cu a resta, esey 
nan a duna interes reduci di 
2.75%, 2.8%, 3% y 3.1%. 
Pa Sint Marteen, 10 di octo- 
ber di 2010 nan tambe a bira 
pais y nan a haya interes di 
2.62%, 2.75%, 2.87% y 3%, 
loke ta nifica segun minister 
Maduro a bisa, cu esaki ta e 
interes cu Hulanda ta haya 
riba mercado internacional y 
p’esey un gran parti di e debe 
nan no mester pag’e mas pa 
asina e pais por a nace y lo 
cual cu a resta, nan a haya na 
un interes reduci. 
Den caso di Aruba ora a bira 
pais no a haya nada di esaki, 


unda cu den su propio pianan 
mester a yuda su mes pa yega 
unda e ta awor, manera min- 
ister Maduro a señala. 
Na aña 2021, Aruba mester a 
haci dos fiansa pa por a paga e 
debe cu tin riba mercado in- 
ternacional cu a momento ey 
a madura, debi cu den 2020 
“a pesar di tur lo cual cu ta e 
pandemia, Aruba a cumpli cu 
su creditornan y a paga su de- 
benan di 2020 pero na 2021 
tabatin mester di yudansa aki 
unda nos a haya dos lening cu 
2.64% di interes. 
“E pregunta e ora ey ta si 
Corsou y Sint Marteen a bira 
pais y nan a haya gran parti di 
kwijtschelding, bo ta wak e 
condicion cu Corsou mester 
a haya supervision financiero 
via e Rijkswet Financieel 
Toezitch (RFT) y nan mes- 
ter a bay di acuerdo cu esaki, 
mescos cu awor Hulanda kier 
haci cu Aruba pero Corsou 
no tabatin esaki, awor nan a 
bay di acuerdo debi cu nan a 
haya kwijtschelding di 70% di 
nan debe nacional y e otro a 
bay cu interesnan abou. Esaki 
ta importante pasobra Aruba, 
ta presta 916 miyon florin pa 
por sobrevivi un pandemia, 
e mega debe cu nos tin no 
ta inclui akinan, solamente 
nos ta papia di e 916 miyon 
florin, awor nan ta bisa cu 
Aruba mester acepta super- 
vision financiero den e Rijk- 
swet Aruba Financieel Toez- 
itch (RAFT) pero esaki ta bin 
sin kwijtschelding, sin interes 
reduci y cu strafrente, tambe 
a duna 5.1% den e momento 
cu ta negociando ainda y tur 
hende incluyendo Parlamen- 
to tin cu bisa cu ta di acuerdo 
cu esaki, pero si no tin con- 
senso, si Aruba kier keda cu 
lo cual ta su statuut como pais 
eynan bo ta haya un strafr- 
ente cu nan a trece cu ta entre 
6% cu 8%.” El a señala. 
Ademas, minister Maduro ta 
puntra si den esaki “Reino 
Hulandes ta discrimina? pa 
motibo cu si ta tuma na cuen- 
ta cu e condicion diferente ta 
amoral, ta cobra diferente in- 
teres den Reino cu ta amoral, 
ta gana interes riba necesidad 
di pueblo ta amoral y ta cobra 
strafrente cu tambe ta amoral, 
kiermen e ta un debe traha pa 
e necesidad den un pandemia 
cu a dal mundo henter, bo ta 
gana interes riba e dolor di un 
pueblo,” el a sigura 
Den su opinion, esaki ta algo 
cu den e negociacion aki 
sigur cu esnan na Den Haag 
tin cu mira e parti moral aki 
di lo cual articulo 36 ta trece 
dilanti. 

Tambe cambio di LAft manera acorda den Protocol 
Gobierno Hulandes kier contesta pa 1 di december 2023 


Ministro Hugo de Jonge 
(CDA), desde 5 di sep- 
tember 2023, banda di su 
cartera di Vivienda Popu- 
lar y Ordenamento Teri- 
torial (Volkshuisvesting & 
Ruimtelijke 
Ordening), 
ta encarga tambe cu en- 
tre otro Asunto di Reino, a 
duna recientemente con- 
testa na varios pregunta 
di parlamento Hulandes, 
Tweede Kamer den e caso 
aki, unda el a referi entre 
otro na e estado di asunto 
encuanto e negociacion 
cu gobierno di Aruba, pa 
loke ta e temanan supervi- 
sion financiero y e condi- 
cionnan pa e repago di 
e prestamo cu Aruba tin 
pendiente. 


De Jonge a informa cu en 
principio e ta habri pa acepta 
loke a bin ta yama e ‘solucion 
hibrido’ unda parti di e acu- 
erdo por bay den un ley di 
Reino y parti por regla den e 
ley di Aruba (LAft). Sin 
embargo, e ta bisa cu en todo 
caso e normanan di presu- 
puesto y e papel di CAft mes- 
ter ta regla den e ley di Reino: 
“Pa por yega na un refinan- 
ciamento cu un porcentahe 
di interes faborable tempo- 
ral, mi a anuncia na Aruba cu 
mester tin un compromiso 
administrativo promer cu 1 
di december riba e inclusion 
aki (den LAft; red.) y pa 1 di 
januari mester tin na vigor 
un cambio di LAft (e ley di 


Aruba di supervision finan- 
ciero di 2015; red.), asina cu e 
supervision ta garantiza desde 
1 di januari 2024.” 


Ministro De Jonge ta referi 
aki na e cambionan cu a acor- 
da entre Hulanda y Aruba 
na nivel di gobierno den e 
Protocol di november 2018, 
unda entre otro e normanan 
pa presupuesto lo mester a 
keda aproba pa Staten den 
e LAft. Na 2019 esey no a 
tuma lugar; na su lugar a bin 
cu cambio riba iniciativa di 
fraccion di partido MEP, pa 
elimina supervision di go- 
bierno di Reino mediante 
un cambio di e ley di Aruba, 
unda a pone den e ley unda ta 
aparece “Rijksministerraad” 
na su lugar “Staten di Aruba”. 
E cambio di ley a keda aproba 
pero nunca a bin na vigor. 
Mientras nunca a duna un 


clarificacion riba esaki, lo mas 
probable tabata cu Goberna- 
dor a haya instruccion di go- 
bierno Hulandes pa no firma 
e ley modifica. Loke tambe 
a crea sorpresa cerca experto 
den e materia ta cu gobierno 
di Aruba no a inicia un pro- 
cedimento contra Goberna- 
dor pa no a firma, loke den 
caso di berdadero negacion lo 
mester a tuma lugar, segun e 
Reglamento pa Gobernador 
(Reglement voor de Gou- 
verneur), articulo 21. Esaki 
ta indica cu no tabatin pre- 
sentacion na Gobernador di e 
ley aproba, y cu gobierno di 
Aruba, mas specifico Promer 
Ministro 
Wever-Croes, 
a 
keda cu e ley, cu un status 
oficial desconoci. 


Capitulo nobo pa LAft 
Awor ta resulta cu gobierno 
Hulandes ta bin back riba 


e asunto di e cambionan cu 
a acorda den e Protocol d 
2018 cu Aruba nunca a pasa 
den Staten. De Jonge:”Den e 
protocol aki tabata acorda cu 
Aruba lo a procesa e norman- 
an inclui den e protocol den e 
LAft. Te awe esey no a tuma 
lugar. Cu Aruba en pugna cu 
acuerdonan den un proto- 
col por scoge pa no adapta e 
LAft, ta subraya e fragilidad di 
confianza den e instrumento 
di LAft. Sin norma pa presu- 
puesto den e LAft, esaki no ta 
cumpli cu e requisitonan cu 
ami lo a pone pa un ordenan- 
za o ley cu lo mester contene 
e cuadronan pa supervision 
financiero. Sin norma anto 
tin poco di supervisa. Pasobra 
e di dos protocol aki ta vence 
na fin di e aña aki, sin cambio 
den e LAft entrante 1 di janu- 
ari 2024 no tin norma pa pre- 
supuesto vigente pa Aruba.” 


De Jonge ta señala otro prob- 
lema cu e ley di Aruba pa 
supervision: “Un segundo 
problema cu e confianza den 
e LAft ta e diferencia entre 
un ordenanza (landsveror- 
dening) y un ley di Reino, cu 
un ordenanza por ser cambia 
unilateralmente pa Aruba y 
cu un presupuesto en teoria 
por ta den conflicto cu e LAft, 
pasobra nan ta di igual nivel 
huridico. Tumando na cuenta 
e volumen di e refinancia- 
mento y e peso di e debe di 
Aruba cerca Hulanda, Hu- 
landa ta haya cu esaki ta de- 
masiado fragil. Pesey a inclui 
un ley di Reino di supervi- 
sion financiero como condi- 
cion pa refinanciamento cu 
un porcentahe mas faborable 
pa Aruba.” 


Nota di redaccion 
E contesta aki ta duna mas 
claridad den e situacion ac- 
tual, incluyendo loke mester 
sucede, segun gobierno Hu- 
landes, promer cu 1 di de- 
cember proximo. 
Como cu aparentemente ta 
anticipa cu yega na un acuer- 
do tocante e modelo ‘hibrido’ 
pa reparti responsabilidad en- 
tre ley di Reino y ley di Aru- 
ba por tuma mas tempo, De 
Jonge ta señala e necesidad di 
ainda haci e cambionan nec- 
esario den e LAft, cu nunca a 
tuma lugar. Palabra ta parce 
awor na gobierno di Aruba. 


Prome Minister Evelyn Wever-Croes: Den conexion cu lansamento di e webiste coleccion.aw 
Informacionnan valioso di pais Aruba ta disponibel pa comunidad 
gratuitamente via e website coleccion.aw 


Diahuebs anochi, Prome 
Minister Evelyn Wever- 
Croes tabata presente na 
Hyatt Place, pa represen- 
ta Minister Endy Croes 
na e lansamento oficial 
di e website coleccion. 
aw. Durante su discurso, 
Prome Minister a tuma 
e oportunidad di gradici 
Minister di Cultura Xio- 
mara Maduro y Minister 
di Enseñansa Endy Croes, 
pa hunto cu “partners” a 
logra crea un webiste cu 
tin un balor grandi pa pais 
Aruba. 


Apesar cu Minister Xiomara 
Maduro, tine hopi ocupa 
manehando finansas di pais 
Aruba, toch ta dedica su mes 


na e cartera di cultura cu 
hopi pasion y determinacion. 
Minister Endy Croes sem- 
per tabata tin enseñansa na 
pecho, y a mustra esaki un bi- 
aha mas brindando su aporte 
na e proyecto importante aki, 
un proyecto cu lo ta di gran 
balor na nos studiantenan. 
Danki na nan esfuerso y tra- 
bou incansabel, awe Aruba 
por mustra un biaha mas su 
forsa y deseo pa ta un pionero 
riba e tema aki tambe. 


E website coleccion.aw ta un 
plataforma cu ta contene mas 
di 80 mil documento real- 
ciona cu historia di pais Aru- 
ba. Di e total aki, mitar di e 
documentonan aki, ta potret, 
videonan, y corantnan bieuw 
relaciona cu Aruba, den tur 
sorto di idioma. E website aki 
ta disponibel gratuitamente 
pa tur hende cu ta interesa 


den siña di Aruba su historia. 
“Mi ta invita tur studiante 
cu mester di informacion di 
Aruba pa proyectonan esco- 
lar, pa bishita e webiste aki, na 
unda sigur lo tin informacio- 
nan disponibel. Tambe mi ta 
invita docentenan pa bishita e 
website na unda nan por haya 
hopi informacion, cu por 
yuda na educa nos muchanan 
di trempan caba riba historia 
di nos pais. 


Masha pabien na Minister Xi- 
omara Maduro y na Minister 
Endy Croes, y tur esnan cu a 
traha di cerca cune pa logra 
crea e website valioso aki. 
Esaki sigur ta un momento di 
orguyo pa nos” Prome Min- 
ister a expresa. 

Batata cayente di Protocol... 
Back cerca gobierno... 


E batata cayente di e normanan acorda den e 
Protocol di november 2018, cu nunca a keda in- 
clui den e ley di supervision financiero di Aruba 
(Landsverordening Aruba financieel toezicht; 
LAft), ta back den scochi di gobierno di Aruba. 
Aparentemente e ministro encarga cu Vivienda 
Popular y Ordenamento Teritorial, despues cu 
gobierno Hulandes a bira demisionario, a haya 
na su encargo Asunto Interior y Asunto di Re- 
ino, y ta drenta cu un tono diferente na loke 
nos tabata custumbra cu e señora secretario di 
estado, cu tabata papia sin revela tanto, y tabata 
sinti su mes comodo cu e expresion Hulandes 
‘pappen en nathouden’ . Su colega den e gabi- 
nete demisionario sin embargo a opta pa papia 
cla. Y ta cosnan cu nos no a haya di tende di nos 
propio gobierno... ‘So much for transparency’, 
nos lo bisa, custumbra caba cu e ta mas bien un 
lema bashi. Por cierto cu tabatin un reunion di 
Gobierno di Reino siman pasa, unda nos en ber- 
dad no a tende e detayenan cu sin duda lo mes- 
ter a bin dilanti, pasobra e tema di Aruba a keda 
trata, segun e propio ministro plenipotenciario. 
Pero manera semper, ta yega un momento cu 
e berdad ta sali. Y ta resulta cu tin basta trabao 
pa haci. Di repente e asunto financiero, con pa 
yega na un acuerdo tocante esey, a bira menos 
relevante y loke ta subi tarima awor ta e asunto 
di e normanan financiero y e aprobacion di esaki 
den e ley di Aruba. Esaki pa duna contesta na e 
interogante cu tabata surgiendo caba, kico ta bay 
sucede cu e supervision financiero si pa 1 di jan- 
uari 2024 no tin un protocol cu ta stipula e crite- 
rionan pa supervision di presupuesto pa 2024 y 
eventualmente pa e añanan despues. 


Pa tur claridad: gobierno di Aruba a maneha e 
normanan cu ta na vigor te cu 2023 tambe den 
e presupuesto 2024, y esey anto no ta e discu- 
sion. Loke si ta e discusion ta cu Hulanda kier 
mira nan preto riba blanco na un lugar, y como 
cu e ley di Reino no ta keda cla por lo pronto, ta 
spera di gobierno di Aruba cu ta haci e cambio 
tan odia den e ley local di supervision... E min- 
istro Hulandes den su carta ta tilda gobierno di 
Aruba di ta un partner no confiable, pasobra a 
keda sin pasa e cambionan acorda den e ley. Y 
cu e desconfianza Hulandes ta basa riba loke a 
pasa na 2019, cu a haci cu te awe e cambionan 
no a bay den e ley, pero a traha a base di e ley 
combina cu e stipulacionnan di e Protocol. Esey 
ta parce un ‘gepasseerd station’ awor y ta pone 
gobierno di Aruba ‘entre la espada y la pared’, cu 
e exigencia di kier mira e cambionan haci den e 
ley di Aruba, pa por habri 2024 cu supervision y 


criterionan sigura... 


Nos por comprende tambe cu nos ministro 
plenipotenciario no tabatin mucho gana di toca 
e tema ey, pasobra na 2019 e mes tabata un di e 
protagonistanan den e ‘sabotahe’ cu a tuma lugar 
cu e cambionan acorda den e Protocol menciona 
cu mester a bay den e ley di supervision di Aru- 
ba, cu no a bay aden, sino un atraco bergonzoso 
unda kier a ‘delete’ nomber di Gobierno di Re- 
ino y reemplaza esaki cu Parlamento di Aruba. 
Cu esaki principalmente e dos conspiradornan 
principal, cu awe ta ministro encarga cu Asunto 
Social y Husticia, y ministro plenipotenciario, ta 
mira algo ta bin back pa nan, cu nan probable- 
mente no a spera. E bala ta claramente riba can- 
cha di gobierno di Aruba. Nan por cumpli cu 
e deseo di gobierno Hulandes, y por continua 
cu e negociacionnan pa e modelo ‘hibrido’ sin 
un deadline pronto pa esaki. Teoricamente por 
opone e deseo di e ministro Hulandes tambe, 
pero no ta parce nos cu esey lo ta e ruta pa scoge. 
E ta requeri si cu e fraccionnan gubernamental 
ta comprende bon cla cu no por tin wega cu e 
asunto aki, manera tabatin na 2019. Ta bon pa nos 
detaya con e situacion ta diferente cu e asunto 
cuatro aña pasa. E tempo aya tabatin un protocol 
vigente pa algun aña, y despues di e bochorno 
menciona den Staten entre gobierno di Aruba y 
di Hulanda a yega na e acuerdo pa maneha e ley y 
e protocol hunto. Sin embargo awor Hulanda no 
kier prolonga ningun protocol mas, tambe pa e 
iritacion cu e asunto di prestamo y condicion di 
pago ta bin ta lastra desde 2020 caba; nos ta tres 
aña y mey mas leu y ainda no tin nada regla... Por 
ta cu esaki a haci cu e ministro no a laga e asunto 
den man di su secretario di estado, pero e mes a 
tuma rienda den su man. 
Tur esaki ta haci cu mester bin un fin tambe na 
e wega di nos Promer Ministro, di keda sconde 
tras di e supuesto ‘independencia’ o ‘autonomia’ 
di parlamento, mientras cu den otro asunto nan 
ta parce un manada di carne pa please gobierno. 
Nos no ta bisa cu esey no por pasa atrobe, pero 
e ora gobierno y su apoyo parlamentario mester 
tene bon cuenta cu e supervision por yega den 
un Algemene Maatregel van Rijksbestuur, cu ta 
regla por ehemplo e supervision di CAft y e nor- 
manan di presupuesto, te ora tin un ley di Re- 
ino. Por cierto cu e ministro plenipotenciario a 
menciona den un recien entrevista cu Hulanda 
tin e arma ey... Sano huicio y actuacion diligente 
mester por preveni esey. 

Otmar Oduber: “Scarsedad di vivienda ta crea presion den 
comunidad” 


Ayera mainta ex minister 
y politico Otmar Oduber 
a tene un conferencia di 
prensa durante cual el a 
trece pa dilanti su preo- 
cupacion ariba e tema di 
scarsedad di vivienda y 
tereno na Aruba y e mane- 
ho di DIP. 


Anteriormente ya caba Odu- 
ber a señala e deficiencianan 
cu tin den DIP mirando e 
scarsedad di vivenda y tereno 
enorme cu tin keto bay na 
Aruba. 


El a recorda cu 2018-2019, 
tempo cu e tabata forma parti 
di Gobierno di Aruba y tabata 
Minister di Infrastructura, su 
ministerio a bin cu un mane- 
ho caminda cu a cuminsa haal 
in tur e hendenan registra na 
DIP cu pa añas tabata atrasa. 
Cu e maneho aki, Oduber ta 
remarca, nan a cuminsa en- 
trega tereno na hendenan cu 
tabata inscribi for di añanan 
92-93 te na 2019, ora cu el 
a bandona su posicion como 
Minister di Infrastructura, 
y nan a logra yega te na aña 
2012. 


“A haal in mas o menos 15 
pa 16 aña di atraso cu tabatin 
e tempo ey. Logicamente e 
tempo ey tabatin hopihende 
cu tabatin hopi aña wardan- 
do, kiermen hopi hende a cay 
afo, hopi hende tabatin un 
edad halto, hopi hende no ta- 
bata yega na remarke mas den 
e caso aki pa loke ta trata un 
financiamento,” el a indica. 


El a señala cu aworaki e ta 
mira cu tur cos ta stagna 
atrobe y na DIP tur cos ta 
para y “ta como si fuera cu 
nan ta den un coma com- 
pleto” y ningun tereno mas 
a sigui wordo otorga. El a re- 
salta cu e no ta mira tampoco 
e proyecto y vision di un go- 
bierno of di un DIP pa mira 
pa dilanti con ta yuda pa yena 
e scarsedad cu tin pa vivienda 
na Aruba. 


Oduber ta subraya cu e 
scarsedad di cas ta pasobra tin 
scarsedad di tereno. Durante 
su tempo como minister, el a 
splica cu nan a traha un can- 
tidad di asignacionnan nobo 
cu a pone cu a otorga 1.890 
tereno durante e ultimo tres 
añanan a base di e maneho cu 
el a introduci. 


Na mesun momento, el a 
sigui splica, a cuminsa cu 
proyectonan cu ta bay ariba, 
proyectonan di vivienda ver- 
tical, pasobra na cierto mo- 


mento el a realisa cu no por 
sigui otorga tereno pasobra 
no tin tereno mas pa sigui 
duna e ciudadanonan. 


El a indica cu el a bay busca 
un tiki mas leu y el a con- 
statacu na DIP un biaha tin 
mas o menos shete pa nuebe 
mil hende cu ta registra ai- 
nda, pero ora e proyectonan 
di vivienda vertical a cumin- 
sa, ni dos mil hende a wordo 
acerca lagando asina un gru- 
po di entre cinco pa seis mil 
hende afo. 


“Esaki ta hendenancu ta reg- 
istra cu por yega na un posi- 
ble adkisicion di un vivienda 
den un proyecto asina, cu ta 
un proyecto estilo nobo,” el a 
subraya. 


E politico a splica cu e 
proyecto di vivienda vertical 
ta algo completamente nobo 
pa Aruba den e sentido cu 
gobierno ta pone un tereno 
erfpacht disponible pa un de- 
saroyador por prepara cas pa e 
hendenan. 


El a sigui splica cu tabatin 
mas di e proyectonan aki. 
Den e area di Eagle, caminda 
cu si a duna e tempoey tere- 


no pa condominiun wordo 
bendi cu hendenan di afo pa 
hopi placa.E tempo ey tambe, 
el a indica cu e tabatin e in- 
tencion pa cambia e ROPV y 
desgina full e area ey pa cas- 
nan pa e habitantenan local 
di Aruba, pa hendenan di un 
nivel di clase media pa halto, 
cu por keda y cu por cumpra 
na Aruba mes nan propio cas 
den un edificio asina. 


“Loke ta pasando aworaki na 
Aruba ta cu e scarsedad di 
vivienda no ta pa un paar di 
hende, e scarsedad di vivi- 
enda ta pa miles di famia aki 
na Aruba, miles di famia cu 
ta biba den un camber ainda 
cerca nan mama of papa cre- 
ando tur e problemanan so- 
cial cu esaki por crea cune. 
Dos yiu tres yiu drumi den 
camber cu mama cu tata den 
cas di famia cu ta crea e pre- 
sion tambe den nos comuni- 
dad,” el a resalta. 


E politico ta enfatisa cu e no 
ta mira cu nada ta wordo haci 
desde 2020, despues di pan- 
demia y ya aña 2023 ta caban- 
do, drentando 2024, e ta sub- 
raya, nada mas a wordo haci 
ariba e tereno aki poniendo 
presion ariba e falta di vivi- 


enda, e scarsedad di viviedna 
cu a bira mas grandi. 


El a señala cu na Aruba prac- 
ticamente un persona no por 
cumpra un tereno eigendom, 
no por cumpra un cas y awor- 
aki e prijs di e casnan enbes di 
florin ta dollar na e momen- 
tonan aki. Esaki,el a remarca, 
ta pasobra no tin un maneho 
dirigi pa evita cu e casnan aki 
ta sigui wordo bendi cu hen- 
denan di afo hendenan cu ta 
bin haci negoshi na Aruba ta 
cumpra e casnan aki, mayoria 
di nan pa AirBNB, pa huur- 
nan back cu turistanan. 


“Esey ta pone cu e mercado di 
real estate na Aruba a bay na 
un nivel asina halto, y fuera 
di cu gobierno, DIP den e 
caso, aki no tin un maneho 
dirigi pa sigui otorga tereno y 
vivienda, di otro banda ora bo 
bay sector priva e prijsnan ta 
simplemente exorbitante,” el 
a subraya. 


El a agrega cu esaki ta haci 
cu e scarsedad cu tin unica- 
mente ta sigui crece creando 
un presion enorme riba e 
comunidad. “Mi ta kere ta 
yega momento cu gobierno 
mester para pa e maneho di 


e vision cu tabatin anterior- 
mente di sigui otorga tereno. 
Manera mi a menciona caba 
tabatin un maneho caminda 
cu a purba otorga mil cas of 
tereno pa aña, a logra yega 
hopi cerca di dje, pero lam- 
entabelemnte esaki a cay na 
awa y ya caba pa tres aña nada 
ta sucediendo.” 


No ta un secreto tampoco 
cu prijs di proyectonan di 
vivienda nobo estilo vertical 
ta hopi halto pa un persona 
comun cu ta gana un salario 
di entre tres mil pa cuater mil 
florin por afford. 


Oduber a remarca cu ereali- 
dad cu no por saca afo ta cu 
material di construcicion ta 
haltisimo y compara cu ap- 
enas cinco aña atras e ta entre 
tres pa cuater biaha mas hopi. 


El a agrega cu e proyecto vivi- 
enda na Bushiri ta e prome 
proyecto piloto di e estilo aki. 
El a menciona cu tabatin al- 
gun otro proyecto cu a wordo 
laga atras cla pa ehecuta, pero 
el a enfatisa cu mester adapta 
e proyectonan aki pa tin vivi- 
enda pa tur hende y di tur 
nivel. 

Hulanda a cuminsa cu su ronda nobo di vacunacion pa Covid-19 


(NLTimes)—E ronda mas 
recien di vacunacion pa 
Covid-19 pa hendenan cu 
riesgo halto y trahadonan 
di cuido medico cu con- 
tacto directo cu pashent a 
cuminsa ayera. E servicio 
di salud municipal GGD a 
cuminsa administra e vac- 
una uzando e vacuna mas 
actualmente disponibel— 
e vacuna XXB. Segun e in- 
stituto di salud Hulandes, 
RIVM, esaki “ta provee e 
miho proteccion contra 
e variantenan actual di 
coronavirus.” 


E ronda di vacunacion aki ta 
pa hende riba edad di 60 aña, 
personanan entre 18 y 59 aña 
cu ta haya invitacion anual pa 
haya vacuna di griep, hende 


muhe na estado, trahadonan 
den cuido medico y cualkier 
hende cu kier wordo vacuna, 


por ehempel, pa proteha un 
miembro familiar vulnerabel 
of pasobra nan dokter a con- 


seha nan pa haci esaki. 


“E coronavirus ainda t’ey y 


por rebiba atrobe. P’esey e 
vacuna aki ta importante pa 
hendenan cu riesgo halto di 
bira malo pa via di e virus. E 
vacuna ta restaura nan pro- 
teccion contra hospitalisacion 
y ta reduci e riesgo di bira 
hopi malo of muri pa via di 
corona,” segun RIVM a en- 
fatisa. 


Segun GGD, ta actualmente 
innecesario pa vacuna tur 
hende na Hulanda contra 
Covid-19 pasobra e pobla- 
cion ainda tin proteccion am- 
plio contra e virus pa via di 
vacunacion y infeccion den 
pasado. E variante actual- 
mente dominante Omikron 
tambe no ta haci hende hopi 
malo. 


Merca: 
Oficialnan di salud ta propone pa uza antibiotica barata como un 
“morning-after pill” contra MST 


(AP)—Oficialnan di salud 
Mericano ta plania pa 
promove un antibiotica 
comun como un morning- 
after pill cu hombernan 
homo- y bisexual por uza 
pa preveni algun malesa 
sexualmente transmiti. 


E liña di guia proponi pa 
CDC a ser publica ayera, y 
oficialnan lo move pa finalisa 
esaki despues di un periodo di 
45 dia dedica na comentario 
di publico. Mientras cu e niv- 
el di malesanan sexualmente 
transmiti ta aumentando de- 
masiado, “Tin un necesidad 
grandi pa mas herment,” se- 
gun Dr. Jonathan Mermin di 
CDC. 


E propuesta ta bin despues 
di estudionan cu a descubri 
algun hende cu a tuma e an- 
tibiotica doxycycline dentro 
di tres dia di relacion sexual 
sin proteccion tabatin menos 
probabilidad pa haya clamid- 
ia, syfilis of gonorea, compara 
cu hendenan cu no a tuma e 
antibiotica aki. 


E liña di guia ta specifico na e 


grupo cu a ser studia mas— 
hombernan homo- y bisexual 
y muhenan transgenero cu a 
haya un MST den e ultimo 
12 luna y cu tabata den riesgo 
pa ser infecta atrobe. 


Tin menos prueba cu e meto- 
do aki ta traha pa otro hende, 
incluyendo homber y muhe 
heterosexual. Esey por cam- 
bia mientras cu ta investiga 
mas riba e topico, segun Mer- 
min, ken ta enacarga di e es- 


fuersonan pa MST na CDC. 


Asina mes, e idea ta ser con- 
sidera como un di par me- 
dida di prevencion den e ul- 
timo decada den “un tereno 
cu tin falta di innovacion pa 
hopi tempo,” Mermin a bisa. 
E otronan ta inclui vacuna 
contra e virus HPV y pildo pa 
preveni HIV. 


Doxycycline, cual ta un an- 
tibiotica barata, ta un trata- 


mento pa problemanan di 
salud manera acne, clamidia y 
keintura. E liñanan di guia di 
CDC tabata basa riba cuatro 
estudio cu ta investiga e uzo 
di doxycycline contra MST 
bacterial. 


Un di e estudionan mas in- 
fluencial tabata un di New 
England Journal of Medi- 
cine na comienso di aña. A 
descubri cu hende homber 
homo- y bisexual, y hende 
muhe transgenero cu a haya 
infeccion di MST den pasado 
cu a tuma e pildo tabatin 90% 
menos chens pa haya clamid- 
ia, aproximadamente 80% 
menos chens pa haya syfilis y 
mas cu 50% menos chens pa 
haya gonorea compara cu es- 
nan cu no a tuma e pildo. 
Un aña pasa, e departamento 
di salud na San Francisco a 
cuminsa promove doxycy- 
cline como un medida pre- 
ventico. Mientras cu gra- 
donan di infeccion ta keda 
subi, “nos no por a warda 
mas,” segun Dr. Stepha- 
nie Cohen, ken ta encarga 
cu e trabaonan di MST pa e 
departamento. Algun otro 


ciudad y departamento di 
salud—mayormente den par- 
ti west—a sigui cu e mesun 
metodo. 


Na Fenway Health, un cen- 
tro di salud cu ta sirbi hopi 
cliente homosexual y trans- 
sexual, 
aproximadamente 
1.000 pashent ta uzando dox- 
ycycline e manera aki, segun 
Dr. Taimur Khan, e director 
di investigacion medico pa e 
organisacion. 


E liña di guia mester tin un 
efecto grandi, pasobra hopi 
dokter ta dudoso pa papia cu 
pashent tocante esaki tanten 
cu nan no tende nada for di 
CDC, Khan a splica. E efec- 
tonan di e droga ta inclui 
problema di stoma y herida 
despues di exposicion na solo. 
Algun investigacion tambe a 
descubri su inefectividad den 
hende muhe heterosexual. 
Y uzo amplio di doxycycline 
como un medida preventivo 
por—teoreticamente—con- 
tribui na mutacionnan pa 
haci bacteria mas resistente 
na e droga. 

Futuro di trabou na Kòrsou: 
Conferencia di SER ta explora e papel di tecnologia, inteligencia 
artificial y migracion 


Trabao na Corsou ta na 
vispera di un transforma- 
cion profundo. Sociaal- 
Economische Raad (SER) 
di Corsou lo organisa un 
conferencia indispensabel 
riba 16 di october 2023. E 
encuentro ta resalta tem- 
anan urgente rondo di fu- 
turo di trabao riba e isla. 


E meta di e conferencia no ta 
unicamente un ehercicio aca- 
demico; e ta un dialogo en- 
foca riba accion cu ta brinda 
perspectivanan basa riba evi- 
dencia den e paisahe laboral 
cu ta cambiando rapidam- 


ente. E temanan, variando for 
di tecnologia di informacion 
y inteligencia artificial pa mi- 
gracion laboral, a ser selecta 
cuidadosamente pa facilita 
discusionnan profundo. 


E evento aki ta brinda 
un oportunidad unico pa 
netwerk riba nivel halto cu 
profesionalnan influyente y 
empresarionan, specialmente 
esunnan cu ta buscando da- 
tonan actual y solucionnan 
innovando dirigi pa data pa 
empleo y alocacion di recur- 
so. 


E conferencia tambe ta sirbi 
como un plataforma pa com- 
pronde con desaroyonan tec- 
nologico y migracion no sol- 
amente ta presenta retonan, 
sino tambe oportunidadnan 
pa tuma accion riba asun- 
tonan social manera un po- 
blacion cu ta embeheciendo. 


Esaki no ta solamente un otro 
conferencia; e ta un yamada 
pa accion y dialogo pa tur es- 
unnan cu ta envolvi y interesa 
den transformacion di mer- 
cado laboral di Corsou. 


Corsou no mester preocupa cu oranan di espera largo na CMC pero 
preocupacionnan ta sigui 


(CuraçaoChronicle) 
- 
CMC ta enfatisa cu e pa- 
shentnan no mester worry 
pa e disponibilidad di af- 
spraaknan medico den 
aña 2024. E hospital a de- 
clara cu nan ta opera bao 
un sistema di afspraak 
habri cu ta mira di an- 
temano e aña binidero, 
y algun departamento ta 
hasta plania 2 aña adel- 
ante. Extensionnan auto- 
matico di afspraak ta ac- 
tualisa tur siman. 


E directiva medico di Cura- 
çao Medical Hospital ta con- 
testando preguntanan di e 
inspectorado pa loke ta trata 
e accesibilidad di afspraaknan 
directo. Excepcionnan ta e 
departamentonan di oftal- 


mologia y neurologia, cual tin 
oranan di espera mas largo. 
Esaki ta a causa di un escasez 
di specialista y anestesiologo. 
Den algun caso, mester hasta 
cancela afspraak a causa di 
problemanan di empleado, 
cual ta causa retraso. 


CMC ta admiti cu e retiro 
di un specialista ta causa de- 
safionan. Actualmente, 49 
pashent ta wardando pa un 
afspraak den departamento 
di ortopedia. E hospital ta ex- 
plorando un posibilidad den 
redistribui e pashentnan aki 
entre e ortopediconan cu ta 
permanece, sinembargo esaki 
no por sosode pa cada pash- 
ent a causa di e specialisacion 
specifico di e specialista cu a 
retira. 


Inspeccion ta cera 3 restaurant na Corsou 


(CuraçaoChronicle) 
- 
Durante fin di siman, un 
ekipo 
multidisciplinario 
cu ta consisti di Aduana, 
Inspeccion 
Economico 
y 
Ministerio 
di 
Salud 
Publico 
a 
conduci 
inspeccion 
na 
varios 
restaurant den e ciudad. 
Di e 5 establecimento 
inspecciona, 2 a cumpli cu 
regulacionnan 
mientras 
cu 3 mester a cera nan 
porta a causa di varios 
iregularidad. 


Na Perfect Bar di Dein, 
a 
haya 
varios 
violacion, 
incluyendo e presencia di 
un mashin di wega di placa 
y problemanan di higiena 
den e cushina, cual a causa 
un cierre inmediato di e 


restaurant. Un escena similar 
a desaroya na Entre Nos, 
cual ta na Kolonelsweg. Na 
e sitio aki, e ekipo a descubri 
un licencia pa bende likeur 
caduca y a nota cu tambe ta 
trata di un condicion cu no ta 
higienico den e cushina. 


E ekipo a haya su mes cu mas 
problema durante nan bishita 
na Restaurant Cheng Garden 
riba Von Krimpenlaan. Varios 
violacionnan 
manera 
un 
permiso caduca di aduana, 
e presencia di un mashin di 
wega di placa, condiconnan 
cu no tabata higienico den 
e cushina y sigarianan habri 
confisca a causa e ceramento 
di e establecimento. 


Sinembargo, tambe tabatin 


bon 
noticia 
durante 
e 
inspeccion pa motibo cu 
dos di e restaurantnan cu 
a 
inspecciona 
a 
cumpli 
completamente cu e reglanan 
manera Wendel Bar y Timy 
Restaurant. Ambos a ser 
permiti continua cu nan 
actividadnan sin interupcion. 

Gobierno lo compensa 3.000 famia rond 
Schiphol pa contaminacion di zonido 


(NLTimes)—Aproxima- 
damente 3.000 hogar den 
e bisindario di Schiphol 
Airport lo ricibi compen- 
sacion pa contaminacion 
di zonido causa pa e aero- 
puerto entre 2017 y 2019, 
segun e Ministerio di In- 
frastructura a confirma 
na NOS. Esaki ta concerni 
adresamento unda e stan- 
dardnan di zonido a ser 


surpasa durante e periodo 
ey. 
E Inspectorado pa Ambiente 
Humano y Transporte a fra- 
casa den e implementacion 
di standard pa contaminacion 
di zonido entre 2107 y 2019 
pasobra reglanan nobo cu 
standardnan halto casi a ser 
implementa. Localnan a bay 
corte pa esaki na 2020, y un 
comite independiente a di- 


cidi finalmente cu e localnan 
tabatin derecho na compen- 
sacion. 
Ora e Ministerio a anuncia e 
compensacion na April, el a 
asumi cu rond 4.6000 hogar 
lo cualifica pa esaki. Pero 
1.600 ultimamente no a apli- 
ca, segun e Ministerio a conta 
NOS. Mayoria compensa- 
cion ta bale entre 50 pa 2.200 
euro. E Ministerio a pone 5.5 


miyon euro na banda pa esaki 
y lo cumpli cu pago na fin di 
october of na comienso di 
november. 


Pa e proximo temporada di 
invierno, E Inspectorado lo 
cuminsa implementa e stan- 


dard di zonido atrobe. Pa por 
keda dentro di e standardnan 
ey, gobierno ta plania pa re- 
duci e cantidad di movemen- 
to aereo for di 500.000 pa aña 
pa 460.000 pa april. For di 
november otro aña, e lo sigui 
cay pa 452.500. 


Homber sentencia pa 5 aña den prizon pa extorsion sexual di 
muchanan menor di edad 


(NLTimes)—Un homber 
di 35 aña a ser sentencia 
pa cinco aña den prizon 
y TBS cu tratamento ob- 
ligatorio pa forsa decenas 
di mucha muhe menor di 
edad pa tuma potret y vid- 
eo inadecua, segun corte 
na Amsterdam a anuncia 
ayera. 


E caso aki a sali na luz despu- 
es cu un mucha muhe di 11 
aña na Amsterdam a recon- 
oce su mesun explotacion pa 
adultonan pretendiendo di ta 
muchanan riba e show Het 
Klokhuis na maart 2022. E 
programa di television a spli- 
ca cu adultonan tin biaha ta 
pretende di ta mucha y ta pidi 
potretnan y videonan sunu. E 


mucha a realisa algo similar 
cu a pasa cune y a informa su 
mayornan, ken a tuma con- 
tacto cu polis. 
Investigadonan a tuma con- 
trol di e chat cu un indi- 
vidual cu e nomber “Tim”, 
pretendiendo di ta un mucha 
homber entre 12 cu 15 aña 
di edad. Nan a descubri cu e 
IP adres conecta cu “Tim” en 


realidad tabata Randy F., un 
homber di 35 aña bibando na 
Limburg. 


Polis a descubri hard drivenan 


conteniendo mas di 136.000 
potret y 31.000 video di por- 
nografia infantil den e cam- 
ber di su mayornan. Folder- 
nan cu nombernan di mucha 
a ser haya den su computer, 
incluyendo potretnan y vid- 
eonan di combersacionnan 
online entre muchanan di 7 
pa 12 aña na Hulanda y Bel- 
gica. 


Diferencia di pago entre genero a aumenta pa 7.4% na Hulanda 


(NLTimes)—E 
diferencia 
di pago entre genero na 
Hulanda—e diferencia den 
salario di hende homber y 
hende muhe cu e mesun 
trabao y mesun educacion 
y 
experencia—a 
aumenta 
for di 5% na 2021 pa 7.4% 
e aña aki. Ta parce cu hende 
homber a beneficia mas 
for di aumento di salario 
y un bon posicion den e 
mercado di labor durante e 
ultimo dos añanan, segun De 
Volkskrant ta reporta a base di 
encuesta di salario bianual pa 
INtermediair and Nyeronde. 


E aumento den e diferencia 
ta debi na e hecho cu e 
salarionan di hende homber 
ta aumento mas compara 
cu hende muhe. 70% di 
residentenan 
Hulandes 
a 
ricibi un aumento di salario 
durante e ultimo dos añanan. 
En averahe, hende homber 
ta gana 16.4% mas compara 
cu na 2021, mientras cu 
e aumento di salario pa 
hende muhe a aumenta 
cu un averahe di 9.1%. E 
investigadonan a coregi nan 
cifra pa factornan manera 
trabao part-time, posicion, 
edad y experencia. 


Hende hombernan educa a 
ricibi e aumento di salario 
mas halto te awo, cu 18% 


en averahe. Esey ta 4% 
mas compara cu hendenan 
muhe educa. Hende homber 
practicamente educa a ricibi 
un aumento di 15% den nan 
salario—dobel cu kico hende 
muhe riba e mesun nivel 
educativo a ricibi. 


Jaap van Miujen di Nyenrode 
Business University no por 
bisa sigur pakico e diferencia 
a aumenta: “Pero un posibel 
splicacion 
ta 
cu 
hende 
homber a keha mas pa un 
aumento den salario durante 
e dos añanan compara cu 
hende muhe,” el a conta 
e corant. Hende homber 
tambe ta sobre-representa 
den 
sectornan 
comercial, 
mientras cu hende muhe ta 
traha mayormente den sector 
no 
gubernal. 
Estudionan 
den 
pasado 
pa 
Statistics 
Netherlands (CBS) a mustra 
cu salarionan ta mas abao den 
sectornan unda hende muhe 
ta traha. 


E diferencia den salario 
tambe ta nifica cu hende 
muhe 
ta 
financieramente 
mas vulnerabel compara cu 
hende homber. Mientras cu 
78% di hende homber ta gana 
suficiente pa cubri tur nan 
gasto mensual, mescos por 
ta berdad pa 82% di hende 
muhe. Segun van Muijen, 


culpando hende muhe pa no 
negocia mas agresivamente 
ta un splicacion demasiado 
facil: 
“laga 
empleadornan 
demostra cu nan ta paga 
igualmente.” 


Tambe tin hopi diferencianan 
den nivel di educacion. Casi 
un kwart di trahadonan 
entrena practicamente no 
tin suficiente placa na fin di 
luna, compara cu e averahe di 


13% di tur trahado. Y casi un 
kwart di trahadonan entrena 
practicamente no ta spaar, 
compara cu 5% di tur trahado 
entrena teoreticamente 

China kier impone e uso di su moneda na Bolivia 


(Infobae) - Gobierno di 
Luis Arce a ordena e ban- 
conan priva di Bolivia pa 
asisti na un reunion cu 
miembronan di Bank of 
China y di Industrial al 
Commercial Bank of Chi- 
na, pa reemplasa e dollar 
cu ta falta na Bolivia for 
di comienso di aña pa e 
moneda yuan Chines. 


Tur ehecutivo di e banconan 
Boliviano mester a asisti na e 
reunion y algun di nan a pidi 
reunionnan 
individual 
pa 
haya sa con e moneda Chines 
por reemplasa esun di Merca. 
Economista Jaime Dunn ta 


adverti cu un di e dos banco 
Chines cu ta anuncia su yega- 
da na Bolivia, Bank of China, 
ta opera for di 15 aña caba na 
Argentina pero ainda no a re- 
solve e escasez di dollar na e 
pais ey. 
Dunn ta bisa cu na e momen- 
tonan aki na Bolivia ta existi 
cinco diferente cotisacion di 
dollar, esun oficial, esun cu 
banconan priva ta ofrece, 
esun di casnan di cambio, 
esun na frontera y esun di 
criptomoneda. 
Entre e cinco cotisacion aki 
tin hopi diferencia, debi cu 
nan ta bay for di Bs 6.96 pa 
dollar oficial hasta Bs 8.30 di 


algun frontera y Bs 7.10 di 
criptomoneda. 
E problema ta cu na e mo- 
mentonan aki tin scarsedad 
di dollar na economia Bo- 
liviano, pero tambe ta dis- 
minui e moneda nacional. 


Den hopi tempo, pa prome 
biaha den banconan tin mas 
placa di spaar cu den e cartera 
di creditonan. 
Gobierno di Luis Arce ta 
mantene e criterio cu pa falta 
di dollar, e yuan di China ta 


bon, pero empresarionan sa 
cu moneda Chines ta bay ta 
dificil pa haci negoshinan na 
exterior. Y nan tambe sa cu e 
Chinesnan a paga pa petroleo 
Rusiano cu yuan, pero ora 
e Rusianonan kier a haci e 
yuan ey pa paga pa alimento, 
e Chinesnan no a acepta nan 
mesun moneda back. 
Ta probabel pa e banconan 
Chines cu presidente Arce a 
trece kier opera cu compani- 
anan Chines cu ta explota oro 
na e riunan di Bolivia, igual 
cu nan ta haci cu e riunan di 
Peru, Ecuador, Colombia y 
Venezuela, sin lubida Brazil. 


Director nobo di IOM ta pidi mas rutanan sigur pa migrantenan na 
Latino America 


(EFE) - Hefe nobo di In- 
ternational 
Organiza- 
tion for Migration (IOM) 
e Mericano Amy Pope, a 
pidi e creacion di rutanan 
mas sigur pa migrantenan 
cu ta biaha for di Sur y 
Central America pa Nort 
America, mientras e uso 
di rutanan peligroso como 
el tapon di Darien ta mul- 
tiplica. 


“Por ta rutanan laboral, hu- 
manitario of di reunificacion 
familiar, nos mester garantisa 
cu e personanan cu no por 
sigui den nan luga di origen 
lo haya un manera sigur di 
bay otro caminda sin atravesa 
e selva aki cu ta hopi pelig- 


roso,” el a bisa den su prome 
conferencia di prensa como 
director general. 
E number di personanan cu a 
atravesa e selva di Darien den 


aña aki, cu ta uni America 
Central cu Sur na Panama, 
ta yega casi na 400.000 segun 
datonan di IOM, ora na 2022 
a registra 248.000. 


E perfil di migrantenan a 
evoluciona, Pope a indica y a 
sigura cu compara cu añanan 
anterior den cual hopi mi- 
grante di e ruta aki tabata 
Venezolano, awor nan ta bin 
for di otro paisnan. Di acu- 
erdo cu IOM, hopi di nan 
ta di Cuba, Haiti, incluso di 
paisnan no Americano. 


“A mi mes a bishita Darien, 
y loke nos ta mira eynan ta 
hendenan cu a laga nan hogar 
pasobra nan no tin ni un spe- 
ransa: tin biaha pa motibonan 
economico, otronan ta huy di 
conflicto, persecucion of xe- 
nofobia,” el a indica. 
Tocante Mexico, otro foco 
importante di migracion na 


America, Pope a destaca cu 
na e pais “ta sinti e presion di 
miles di migrante, y su Gobi- 
erno ta hopi interesa den crea 
solucionnan mas completo.” 
Un di e solucion por ta e 
creacion di un “Oficina di 
Mobilidad Sigur” den cual e 
migrantenan por mira e fac- 
ilidad di nan ruta prome cu 
yega na frontera cu Merca. 


Na 2022, IOM a registra e 
morto of desaparicion di 686 
migrante na frontera entre 
Merca y Mexico, e cual a ser 
confirma un biaha mas como 
e ruta mas mortal pa migran- 
tenan, aunke esnan cu a muri 
via maritimo na Mediteraneo 
ta mas di 2.000 den aña aki. 


Mexico: Por lo menos dies persona a muri despues cu dak di 
un misa a cay 


(NTN24) - Por lo menos 10 
persona a muri y un dozijn 
mas a resulta herido diad- 
omingo ultimo despues cu 
e dak di un misa catolico a 
cay ora tabata celebrando 
un bautismo na Ciudad di 
Madero, na estado Mexi- 
cano di Tamaulipas. 


E tragedia a registra casi 2or 
di atardi na momento cu casi 
70 persona tabata asisti na un 
bautismo. 
“Lamentablemente ta con- 
firma cu 10 persona a fayece. 
Di nan cinco ta hende muhe, 
dos hende homber y tres 
mucha,” Americo Villareal 
gobernador di Tamaulipas 
a bisa despues cu a bishita e 
luga di e tragedia. 
El a splica cu te ayera mester a 
recupera e curpa di un perso- 
na entre tur e restonan di ma- 


terial cu a cay y cu probable- 
mente no tabatin mas victima 
debi cu a localisa personanan 
cu a reporta como desapare- 


cido. 
Villareal a agrega cu a duna 
atencion medico na casi 60 
persona pa diferente herida, 


di e cual 23 tabata den hospi- 
tal. “Dos cu lesion grave, cu 
nan bida por ta den peliger.” 
Di loke ta trata e collapse di e 


dak, el a bisa cu segun e pas- 
toor encarga nan no a haya 
fayonan den e misa aki estilo 
industrial cu a ser construi 50 
aña pasa. 
Tambe a splica cu “tur diado- 
mingo tabata special pa e cel- 
ebracion di bautismo, pa loke 
famianan henter tabata asisti 
na e luga aki.” 


Den imagennan di algun 
medionan por a mira per- 
sonanan cu tabata purba di 
sostene cu palonan e parti di 
structura cu a collapse mien- 
tras otronan tabata busca nan 
famianan. 


E zona tabata rondia pa varios 
ambulance, patruya, polis y 
militarnan, ademas di hopi 
hende cu tabata yega den 
busca di nan famia cu tabata 
na e misa. 

Jamaica: Oposicion ta desea di revisa e Ley di Adkisicion 


(JamaicanObserver) – E 
Minister di Finanzas y 
Servicio Publico, Dr. Ni- 
gel Clarke, ta bisa cu e 
burocratanan di e sector 
publico mester familia- 
risa nan mes hopi mas cu 
e disposicionnan di e Ley 
di Adkisicion di loke nan 
ta actualmente. 


“Tin hopi herment cu por 
wordo usa, dependiendo di e 
circumstancianan y nos tin cu 
redobla nos esfuersonan den 
capacita e funcionarionan di 
adkisicion den e uso di e Ley 
di Adkisicion,” Clarke a bisa 
na e Camara di Representan- 
tenan despues di presenta e 
di tres calculacionnan suple- 
mentario den e Cas Gordon 
siman pasa. 


E tabata contestando na pre- 
guntanan tocante e Ley y su 
influencia den proyectonan 
di adkisicion, incluyendo un 
programa di careteranan di 
40 miyon di dollar cu a wor- 


do retrasa a pesar di su apro- 
bacion 10 luna pasa. 


“Tin hopi den dje cu por per- 
miti un rindimento acelera di 
proyectonan di capital. Pero, 
bisando esey, nos ta sigui re- 
visa e Ley di Adkisicion y den 
algun momento no hopi leu 
nos ta plania pa introduci al- 
gun emienda cu por yuda cu 
e sistema ey ta mas eficiente,” 
Dr. Clarke a bisa. 


“Sinembargo, sin importa e 
cambionan cu wordo realisa, 
nos mester sigura cu e perso- 
nanan responsable di firma e 
Ley ta familiarisa cune,” el a 
ratifica. 


Dr. Clarke tabata contestan- 
do e preguntanan di e vocero 
di oposicion den finanzas, Ju- 
lian Robinson, ariba e fracaso 
di e Ley den cumpli cu cierto 
obligacionnan. Robinson a 
bisa cu e tabata kier sa den ki 
medida e Ley di Adkisicion 
Publico ta contribui na e de- 


batenan tocante gastonan di 
capital. 


El a bisa cu e Parlamento ta 
riba un caminda pa un situa- 
cion den cual tur e program- 
anan di capital lo mester 
wordo aproba pa e organismo 
di adkisicion, despues di un 
proceso largo. 


“Nos ta yegando na e punto 
den cual nos no por imple- 
menta e proyectonan. Mi ta 
kere cu nos mester examina 
con nos ta aborda e tema di 
adkisicion publico. Nos kier 
sigura cu no tin corucpion, 
pero ora bo ta yega na un 
sistema den cual bo tin 8.7 
miyon di dollar cu no por 
wordo gasta, esey ta un prob- 
lema,” Robinson a bisa. 


“Esaki ta parando e crece- 
mento economico y e desa- 
royo y, francamente, e no ta 
deteniendo e corupcion. Mi 
ta kere nos mester examine,” 
Robinson a insisti. 


Venezuela: Maria Corina Machado ta mustra sigur cu e ta bay gana e 
eleccion primaria 


(ElNacional) – Cu un 
campaña electoral cu e 
hendenan ta haciendo, e 
pre candidato presiden- 
cial Venezolano, Maria 
Corina Machado, a fair- 
ma, den un entrevista cu 
EFE, cu e tin ya “e partido 
gana” den e eleccion pri- 
maria opositor di dia 22 
di october, den cual e ta 
competi cu 12 aspirante 
mas pa enfrenta e chavis- 
mo den e eleccion presi- 
dencial di 2024. 


Aunke ta conta como bentaha 
fundamental cu e ta un muhe 
y cu e tin e respaldo di fami- 
anan cu kier wak e migran- 
tenan regresa nan pais, e ta 
adverti tambe e asimetria evi- 
dente di su recursonan com- 
para cu esun di e chavismo 
y e censura den e medionan 
local como desbentaha, cu e 
tin confiansa cu e lo derota 
den su caminda pa e eleccion 
presidencial. 


Machado ta reconoce su mes 
como e opcion di oposicion 
pa tin un liderasgo renoba, 
cu legitimidad, cu por repre- 
senta y cu ta yega te na e final, 
un slogan cu ta traduci den e 
oportunidad di alcansa un fu- 
turo vibrante y luminoso pa 
Venezuela, goberna ya caba 
24 aña pa e chavismo. 
“Loke ta plantia ta cu nos ta 
bay gana. Di manera crioyo 


nos ta bisa: partido gana no ta 
tranca,” el a bisa ora el a wor- 
do consulta tocante si algo lo 
haci cu e lo desisti di participa 
den e eleccion primaria. 


E lider di Vente Venezuela, 
cataloga como e prome parti- 
do liberal di e pais, ta firme na 
momento di rechasa e con- 
sideracion di un cambio den 
e fecha di e eleccion primaria 
di october, manera e Consejo 
Nacional Electoral (CNE) a 
propone recientemente, cu a 
plantia pospone e evento pa 
dia 19 di november. 


“Ya e proceso a avansa, ya caba 
a train hopi hende, ya e ma- 
terial ta cla, e ora awraki no 


tin buelta pa bay back atras,” 
Machado a afirma. 


E ta considera factible acepta 
apoyo di e entidad electoral 
cu ta consisti di aumenta e 
cantidad di centronan di vo- 
tacion, pero e fecha no por 
wordo cambia. El a sigura cu 
e Comision Nacional de Pri- 
maria (CNP), e entidadcu ta 
organisa e eleccion opositor, 
ta hopi cla den e planifica- 
cion. 


“E ta bay ta un ehercicio mara- 
viyoso den condicionnan su- 
per extremo. E mundo mes- 
ter compronde cu aki nos no 
ta, ni sikiera, den un democ- 
racia deficiente, no. Aki nos ta 


den presencia di un tirania cu 
ta buscando, con cu ta, pa im- 
pedi cu e proceso tuma luga 
y cu creatividad, cu forsa, cu 
corahe, nos ta superando un 
pa un tur e obstaculonan cu 
nan ta pone,” el a apunta. 


Machado ta mustra asina 
sigur di su victoria cu e ta cu- 
alifica e inhabilitacion di 15 
aña cu e Contraloria a impone 
den su contra pa competi pa 
cargonan di eleccionnan pop- 
ular, manera e presidencia, 
den caso cu e gana e primaria, 
manera un obstaculo mas cu 
e ta cla pa supera. 


“E inhabilitacion falso ta 
claramente un decision po- 


litico di e regimen pasobra 
henter mundo sa cu esey no 
tin ningun base huridico. E 
ora mester trate como tal y na 
final enfente cu forsa politico 
den e espacio cu ta,” el a se- 
ñala. 


Tocante esey, Maria Corina 
a indica cu e espacio aki pa 
discuti y supera e inhabili- 
tacion, cu no ta impedi pa e 
competi den e primaria door 
cu ta trata di un proceso in- 
terno, mester compronde un 
proceso di negociacion hopi 
firme y hopi cla, den cual e 
anti chavismo tin un posi- 
cion di forsa real. El a sigura 
cu esaki lo por wordo logra a 
traves di e eleccion interno. 

Do It Center a celebra apertura di departamentonan di ‘Houseware’ y 
‘Health and Beauty Boutique’ 


E apertura di e departamentonan 
aki a tuma luga riba diabierna ano- 
chi unda e gerente di Do It Center, 
Sr. Frans Ponson, a splica cu esaki 
ta marca un momento sumamente 
grandi pa e compania como tambe 
pa e clientenan di Do It Center. E 
beneficionan ta sumamente atrac- 
tivo y esaki lo trece un alivio pa e 
comunidad Arubano. 


El a sigui splica cu un aliansa entre un 
grupo grandi cu un isla chikito ta algo 
sumamente special pa motibo cu Aruba 
ta marca e prome pais cu cual Grupo 
Exito a forma un aliansa strategico 
pafo di Colombia. Alabes a informa 
cu tin varios cambio binidero, manera 
proyectonan cu a cuminsa chikito te 
bira grandi conhuntamente cu Exito. 
Sr. Frans a enfatisa tambe cu e meta di 
e aliansa aki no ta solamente e comodi- 
dad di por haya tur cos bao un solo dak, 
sino tambe ofrece prijsnan cu ta hopi 
mas accesibel bao un solo dak. Cu e 
meta aki den mente, nan lo sigui traha 
duro pa brinda Aruba e miho calidad 
cu e miho prijs. 


Directora di Aliansa Strategico di gru- 
po Exito Veronica Garcia a expresa cu 
Aruba por spera e miho marcanan, pro- 
ductonan di gran calidad y miho prijs- 
nan. Nan ta sinti hopi orguyoso cu e 
aliansa aki, pa motibo cu e ta provee e 
oportunidad di por provee Aruba cu e 
marcanan conoci na Colombia, cu tur 
e confiansa cu e marcanan aki lo ser 
reconoci pa e personanan cu ta bishita 
Colombia. Garcia a agrega cu tambe lo 
tin un variedad di producto, entre pro- 
ductonan di beyesa, comestibel, paña y 
articulonan pa cas. 


E prome container a yega caba alred- 
edor di 3 siman pasa y ya caba a bende 
por lo menos 20 porciento di esaki. E 
directora a expresa felicidad cu e acogi- 
da ta uno asina positivo, mirando cu e 
clientenan di Do It Center por a recon- 
oce nan marcanan. 


Durante e apertura aki Garcia a ex- 
presa gradicimento na e famia di Do It 
Center pa a cera e aliansa aki y cu nan 
ta contento di por tin Aruba como e 
prome pais na cual lo exporta nan pro- 
ductonan. Sr. Frans tambe a expresa 
bunita palabranan, contando cu Grupo 
Exito a cay di bendicion pa nan y alabes 
a informa cu ya caba tin plan di habri 
un Exito WOW. Ya caba e proposicion 
ta na Gobierno pa por habri esaki pa- 
riba di brug. 


Exito WOW lo ta un mescla di Do It y 
Grupo Exito unda e comunidad lo por 
haya e mesun bon prijsnan y un variac- 
ion di mercancia bao un solo dak pariba 
di brug. 


Pasa bishita Do It Center y disfruta di 
tur e productonan cu Do It y Grupo 
Exito ta ofrece y keda pendiente pa e 
desaroyonan nobo! 


HENDE A13 


Diamars 3 OctOber 2023 


Cuater artista a presenta nan obranan unico di e arte di mosaik 


Recientemente 
Minis- 
ter Maduro di Cultura 
a bishita e exposicion 
‘Rikesa di Arte di Mo- 
saik’ na UNOCA, na unda 
cuater artista di e arte di 
mosaik a presenta nan ob- 
ranan. Ta trata di Sra. En- 
rita Werleman cu Mosaik 
Mixto, Mosaik cu Ceram- 
ica, y Mosaik Picassiette, 
Sra. Ria Arindell-Brooks 
cu Mosaik Mixto y Mosaik 
cu Ceramica, Sra. Helen 
Guda cu Mosaik di Glas, y 
Sra. Merveline Geerman 
cu Mosiak di Calbas. 


Minister Maduro tabata tin 
e honor pa por a corta un 
pida azuleho pa asina declara 
e exposicion habri. Un bes 
den e Sala di UNOCA, por 
a admira e diferente obra cu 
e cuater artistanan a expone. 
Mester bisa cu e exposicion 
tabata ‘una belleza.’ Minister 
Maduro ta felicita y ta gradici 
Sra. Enrita y tur otro artista 
di Arte Mosa pa e oportuni- 
dad pa por a pasa aprecia nan 
obranan di arte. 

A bin haya motociclista den un canal coba 
den caminda 


Diadomingo 
madruga 
a drenta informe di un 
accidente cu hende herida 
na e caminda cera na 
Palm Beach, mesora a 
dirigi tanto polis como 
ambulance na e sitio. 


Na yegada di e patruya 
a bin compronde cu e 
motociclista a pasa door di 
un area di e caminda cera 
dal hekwerk benta abao. A 
busca e motociclista rond 
pero no por a mir’e. Un 


rato despues a señal’e den 
un canal coba den caminda 
unda despues di a dal abao 
cu brommer el a lora bay 


cay den e canal coba. Na 
yegada di e ambulance 
nan a atende e victima y 
a transporte pa hospital. 


Chauffeur bao influencia 
a ocasiona accidente na 
Tanki Flip 


Diadomingo madruga a 
drenta informe di un ac- 
cidente na Tanki Flip, me- 
sora a dirigi un patruya na 
e sitio. 


Na yegada di e patruya a bin 
compronde cu aki ta trata di 


un accidente unda e chauf- 
feur bao influencia mane- 
hando un Vitz a bay dal 
riba un Kia. Polis a detene e 
chauffeur pa a causa un ac- 
cidente bao influencia di al- 
cohol. Afortunadamente nin- 
gun hende a resulta herida. 


Hoben a core pa scapa su bida den un 
pelea unda a kap su cabes! 


Diasabra anochi despues 
di varios dia sin problema 
a drenta informe di un 
pelea entre grupo di ho- 
ben banda di Holiday Inn, 
mesora a dirigi patruyan- 
an na e sitio. 


Na yegada di e patruya ya 
varios hoben a bay for di e 
sitio pero a bin haya un cu 
un kap na cabes y a pidi am- 
bulance na e sitio. Na yegada 
di e ambulance nan a atende 
e victima pero mester trans- 
porte pa hospital. Polis a 
purba pa haya contacto cu e 
mayornan di e hoben pasobra 
ambulance lo hiba e hoben pa 
hospital. 


KPA y Ministerio Publico a 
conoce otro mas di cerca 


Recientemente 
cuerpo 
policial Aruba conhunta- 
mente cu ministerio publi- 
co di Aruba a organisa un 
seminario cu a hiba e tema 
di: traha hunto cu otro. 


Di e forma aki Cuerpo Policial 
Aruba y Ministerio Publico a 
conoce otro mas di cerca. E 
ta un seminario cu diferente 
departamento di recherche a 
topa cara cara cu e personal 
di OM pero tambe e fiscal- 
nan y vice versa. E tabata un 
seminario cu ambos organi- 
sacion ta conoce otro mas di 
cerca pero tambe e trabou cu 
cada organisacion ta haci, e 
proceduranan, maneho pero 
tambe locual cu por drecha 
entre ambos organisacion. 


Altcomisario di Polis drs. 


Ramon Arnhem a habri e 
seminario sigui pa comisario 
Sr. Robert Candelaria cu ta 
hefe encarga cu recherche. 


E seminario a wordo dirigi 
pa coordinadornan di re- 
cherche y lider cu ta enca- 
besa e team di recherche di 
Polis, trahadornan huridico 
y fiscal di Ministerio Publico. 


Esaki ta e comienso di e 
seminario aki y lo continua 
den november di e aña aki. 


Na final di dia personal 
di ambos organisacion a 
keda sumamente contento. 
Ambos 
organisacion 
por 
a combersa cu otro pero 
tambe cera conoci cu otro 
mas di cerca den otro esfera. 


Polis a detene chauffeur burachi cu a 
ocasiona accidente cu hende herida na 
Sabana Liber 


Diasabra anochi a drenta 
informe di un accidente 
cu hende herida na Sa- 
bana Liber, mesora a di- 
rigi tanto polis como am- 
bulance na e sitio. 


Na yegada di e patruya a bin 
compronde cu aki ta trata 
di un accidente unda cu un 
chauffeur burachi a bay subi 
caminda pero no a duna pref- 
erencia y a bay dal riba un 


auto. Debi na e impacto e 
chauffeur di e auto a resulta 
herida, na yegada di e ambu- 
lance nan a atende e victima. 

Accidente banda di Chalo 
Burger; un dama di edad a 
resulta herida y auto a pega 
na candela 


Diasabra atardi a drenta 
informe di un accidente 
cu hende herida y e auto 
a pega na candela, mesora 
a dirigi tanto polis, ambu- 
lance como tambe bomb- 
ero na e sitio. 


Na yegada di e patruyanan a 
bin compronde cu aki ta trata 


di un accidente unda un dama 
a bira malo tras di stuur y a 
bay dal den e otro vehiculo. 
Debi na e impacto un dama 
a resulta herida. Na yegada di 
e ambulance nan a atende e 
victima y a transporte pa hos- 
pital. Despues di e impacto e 
Audi a pega na candela e otro 
vehiculo ta e Honda Fit. 


Como 6 cacho riba caya na Tanki Leendert 
y un a morde un señora 


Diasabra anochi a drenta 
informe di cu tin como 6 
cacho riba caya banda di 
Acropolis Plaza na Tanki 
Leendert, mesora a dirigi 
tanto polis como ambu- 


lance na e sitio. 


Na yegada di e patruya a nota 
e cachonan cu lo a sali for di 
un cura debi cu e porta a keda 
habri. Polis a logra hinca 5 di 


e cachonan den cura pero un 
so a keda pafo. Na yegada di 
e ambulance nan a atende e 
dama y a transporte pa hos- 
pital. 


Hoben sin credencial a 
causa accidente frontal 


Diasabra anochi a drenta 
informe di un accidente 
cu impacto basta fuerte 
na Bubali, mesora a dirigi 
patruya na e sitio. 


Na yegada di e patruya a bin 
compronde cu un hoben 
a bay subi caminda cu un 
Toyota Tercel sin number y 
bay dal semi-frontal riba un 
Lincoln MKX. E impacto 


tabata fuerte y ambos chauf- 
feur a resulta levemente 
herida pero nan no tabata 
desea atencion di ambulance. 
Como cu e Tercel no tabata 
tin ningun papel na ordo po- 
lis kier a confisca e vehiculo 
pero no tin lugar pa pone na 
Balashi y e auto a keda basta 
destrui polis a laga esaki ban- 
da di caminda. 


Kiebro y ladronicia na 
Noord Medical Center 


Diasabra mainta a dren- 
ta informe di un caso di 
kiebro y ladronicia na 
Noord Medical Center, 
mesora a dirigi un pa- 
truya na e sitio. 


Na yegada di e patruya a bin 
compronde cu den oranan 
di anochi pa mainta descon- 
ocidonan a kibra pa drenta 
horta. E persona encarga a 
keda di traha un lista di tur 
locual nan ta haya falta y lo 
pone hunto cu e rapport di 
e keho pa asina recherche 
traha riba e caso aki. 

Apple ta bisa cu lo coregi problema di software señala pa haci cu 
modelonan mas nobo di telefon ta keinta demasiado 


(AP) - Apple ta culpando 
un eror di software y otro 
problemanan 
relaciona 
cu aplicacionnan popular 
manera Instagram y Uber 
pa haci cu su modelonan 
mas recien di iPhone 15 
ta keinta y ta provoca ke- 
honan tocante cu nan ta 
bira demasiado cayente pa 
usa. 


E compania di Cupertino, 
California, a bisa diasabra 
cu nan ta trahando ariba un 
actualisacion di e sistema 
iOS17 cu ta alimenta e liña 
di iPhone 15 pa evita cu e 
dispositivonan ta keinta di 
manera incomodo y nan 
ta colaborando cu aplica- 
cionnan cu ta funcionando di 
manera cu nan ta sobrecarga 
e sistema. 


Instagram, propiedad di Meta 
Platforms, a modifica su apli- 
cacion di rednan social na 


cuminsamento di e siman 
aki pa evita cu e dispositivo 
ta keinta cu e ultimo sistema 
operativo di iPhone. 


Uber y otro aplicacionnan 
manera e wega Asphalt9 ai- 
nda ta den proceso di imple- 
menta nan actualisacion, Ap- 
ple a bisa. Nan no a specifica 
un plaso pa ki tempo lo emiti 
nan propio coreccion di soft- 
ware, pero nan a sigura cu no 
tin problema di seguridad cu 
lo impedi e propietarionan di 
iPhone 15 usa nan dispositivo 
mientras nan ta wardando e 
actualisacion. 


“Nos 
a 
identifica 
algun 
condicion cu por haci cu e 
iPhone ta funciona mas cay- 
ente cu locual nos ta spera,” 
Apple a bisa den un declara- 
cion breve proporciona na 
The Associated Press despues 
cu informenan di medionan 
a detaya kehonan di keinta- 


mento cu ta apareciendo den 
foronan di discusion online. 


The Wall Street Journal a 
amplifica e preocupacionnan 
den un storia cu tabata cita 
e problema di keintamento 
den nan propio pruebanan di 
e iPhonenan nobo cu a sali na 
benta un siman atras. 
No ta inusual cu e iPhon- 


enan nobo ta keinta incomo- 
damente durante e prome 
dianan di uso of ora cu nan 
ta restaurando cu informa- 
cion di respaldo warda ariba e 
cloud, problemanan cu Apple 
ya ta adverti e usuarionan di 
dje. 


E 
dispositivonan 
tambe 
por keinta ora di usa aplica- 
cionnan manera weganan 
y tecnologia di realidad au- 
menta cu ta rekeri hopi po- 
tencia di procesamento, pero 
e problemanan di keintamen- 
to cu e modelonan di iPhone 
15 a bay mas leu cu e situa- 
cionnan tipico aki. 


Den su reconocemento Ap- 
ple a enfatisa cu e problema 
no ta relaciona cu e struc- 
tura elegante di titanium cu 
ta proteha e iPhone 15 Pro y 
iPhone 15 Pro Max di gama 
halto na luga di e stainless 
steel cu ta wordo usa den e 


telefonnan inteligente mas 
antiguo. 


Apple tambe a rechasa e 
speculacion cu e problema 
di keintamento den e mode- 
lonan nobo lo por ta relaciona 
cu e cambio di nan kabel di 
charge Lightning propietario 
na e USB-C port mas ampli- 
amente usa, locual a permiti e 
compania cumpli cu un man- 
dato emiti pa e reguladornan 
Europeo. 


Aunke Apple a expresa con- 
fiansa cu e problema di kein- 
tamento por wordo soluciona 
rapidamente cu e proximo 
actualisacion di software, e 
problema ainda lo por tin un 
impacto ariba e benta di su 
producto den un momento 
cu e compania a enfrenta tres 
trimester consecutivo di cai- 
da interanual di benta total. 


E Agencia di Seguridad Nacional ta creando un centro di seguridad di 
inteligencia artificial 


(AP) - E director saliente 
di e Agencia di Seguridad 
Nacional a anuncia dia- 
huebs cu nan ta creando 
un centro di seguridad 
di inteligencia artificial, 
un mision crucial den un 
momento den cual e capa- 
cidadnan di AI ta birando 
cada biaha mas adkiri, 
desaroya y integra den e 
sistemanan di defensa y 
inteligencia di Merca. 


E general di e Ehercito Paul 
Nakasone a bisa cu e centro 
lo wordo incorpora na e Cen- 


tro di Colaboracion di Ciber- 
security di NSA, unda nan 
ta traha cu e industria priva 
y socionan internacional pa 


fortalece e base industrial 
di defensa di Merca contra 
menasanan di adversarionan 
lidera pa China y Rusia. 


AP a puntra Nakasone to- 
cante e uso di IA pa automa- 
tisa e analisis di vectornan di 
menasa y alertanan di ban- 
dera cora, y el a recorda na 
e audiencia cu e agencianan 
di inteligencia y defensa di 
Merca ya ta usando IA. 


“E IA ta yuda nos, pero nos 
decisionnan ta wordo tuma 
pa humanonan. Y esey ta un 
distincion importante,” Na- 
kasone a bisa. “Nos ta wak 
asistencia di e inteligencia 
artificial. Pero na final di dia, 
e decisionnan ta bay wordo 


tuma pa humanonan y ta bay 
tin humanonan den e pro- 
ceso.” 


E establecimento di e centro 
di seguridad di IA ta den un 
estudio di e NSA cu a iden- 
tifica e proteccion di mode- 
lonan di IA contra hortamen- 
to y sabotahe manera un gran 
desafio di seguridad nacional, 
specialmente na medida cu 
tecnologianan di IA genera- 
tivo ta surgi cu un potencial 
transformador inmenso tanto 
pa e bon como pa e mal. 


Union Europeo ta considerando un propuesta pa restringi aplicacionnan 
adictivo, incluyendo rednan social 


(NLTimes) – Riba ini- 
ciativa di e miembro di 
e 
Parlamento 
Europeo 
di Groenlinks, Kim van 
Sparrentak, e Union Eu- 
ropeo 
ta 
considerando 
e legislacion pa obliga e 
empresanan di tecnologia 
haci nan aplicacionnan ta 
menos adictivo. 


E Euro-diputado Hulandes ta 
desea di prohibi e compani- 
anan di rednan social e uso di 
truconan cu ta conduci na e 
uso interminabel, entre otro 
cosnan. “Ningun autodisci- 
plina por competi contra e 
truconan di e empresanan di 


tecnologia,” el a bisa na AD. 


Van Sparrentak kier prohibi 
e videonan cu ta cuminsa au- 
tomaticamente y e caracteris- 
ticanan di diseño perhudicial 
destina na e uso intermina- 
bel. E notificacionnan mester 
ta desactiva pa defecto, aunke 
e usuarionan por activa nan. 
Y mester aparece un adver- 
tencia si e usuarionan ta riba 
un plataforma durante 30 
minuut straight. 


“Ya caba nos tin normanan 
streng tocante alimento, be- 
bida y tabaco pa proteha nos 
salud. E diseño adictivo di 


e servicionan online no por 
wordo ignora,” Van Sparren- 
tak a bisa. Ora cu a puntr’e 
pakico e Union Europeo ta 
considerando e accion sola- 
mente aworaki, Van Sparren- 
tak a bisa cu hopi biaha e ta 
tuma tempo pa e aspectonan 
negativo di e innovacionnan 
emocionante bira evidente. 


E empresanan di tecnologia 
ya caba ta mara na legislacion 
ora cu ta trata e tema di pri- 
vacidad y uso di datos, como 
tambe normanan cu ta regula 
e competencia liber. “Pero e 
adiccion y su consecuencian- 
an solamente ta wordo nota 


ariba largo plazo. E iPhone 
tin 15 aña ariba mercado y 
aworaki tin hopi mas estudio 
extensivo ariba loke su uso ta 
haci na e personanan.” 


Van Sparrentak a subraya cu 
e telefonnan inteligente ta un 
invencion maraviyoso y red- 


nan social tin un gran balor 
agrega. “Pero nan ta afecta e 
capacidad di atencion y e de- 
saroyo celebral desde un edad 
trempan. Si nos no interveni 
aworaki, esaki pronto lo tin 
un impacto significativo ariba 
generacionnan completo,” el 
a afirma. 

AVB no lo fluit mas tanten lo tuma medidanan pa 
mitiga agresion contra arbitronan 


Mediante un comunicado 
di prensa ayera atardi, 
Arubaanse Voetbal Bond 
(AVB) a informa cu a 
tuma nota di e susedido cu 
a tuma luga fin di siman 
y a dicidi di no fluit mast 
e ora lo tuma medidanan 
pa mitiga agresion contra 
arbitronan. 


Fin 
di 
siman 
ultimo, 
arbitro sr. Luis Bedoya a 
ser agredi seriamente na 
un torneo amistoso cu a 
wordo organisa door di Sv 
La Fama. AVB kier expresa 
su sosten pa sr. Bedoya 
y manda deseo di pronto 
recuperacion. 
Cuerpo di arbitro a acerca 


AVB 
diadomingo 
1 
october pa expresa nan 
preocupacion cu e agresion 
cu ta escalando contra di 
oficialnan y a informa AVB 
di nan decision dificil di no 
fluit ni un wega mas te ora 
miho medidanan ser tuma 
pa mitiga agresion contra 
arbritronan. 


AVB a suspende e weganan 
cu tabata programa pa 
diadomingo 1 october te 
cu proximo aviso mirando 
cu refereenan a indica cu 
nan no lo traha door di e 
sucedido di diasabra pasa. 


AVB 
ta 
trahando 
activamente pa un solucion. 


Mientras tanto, weganan no 
lo tuma luga mientras ta 
den deliberacion. E meta 
ta pa por yega na otro mas 
lihe cu ta posibel. 


Nan lo comparti mas 
informacion ora esaki ta 
disponibel. 


Giants Aquatics Aruba a tene su prome 
competencia anual di landamento 


For di 28 di september te 
cu 1 di october ultimo a 
tuma luga na e pool olim- 
pico na Savaneta un emo- 
cionante encuentro cu a 
mustra e talento y deter- 
minacion di e ekipo local 
di landamento competi- 
tivo amateur asina como 
tambe e participacion di 
competidonan internacio- 


nal. 


Den e competencia inaugural 
e landadonan a haya e opor- 
tunidad di mustra nan habili- 
dad den un forma preliminar 
y final, cumpliendo cu regla- 
nan y regulacion di World 
Aquatics, e encuentro tabatin 
e participacion di muchanan 
y hobennan. 


E idea tabata pa haci e prome 
encuentro aki sin exclui e ho- 
bennan, y p’esey nan a dicidi 
di haci tres grupo: muchanan 
menor di hasta 10 aña, 11 pa 
14 aña y otro pa esnan cu mas 
experticio. 
Cada un di e landando a mus- 
tra nan talento y den cada ex- 
hibicion unda cada un di nan 
a haci nan best superando 


nan limitenan y haciendo im- 
pulso na nan ekipo pa logra e 
victoria. Pabien! 


Potretnan cortesia di Giants 
Aquatics Aruba. 


Miguel Cabrera a bisa “Ayo” den su ultimo 
wega cu MLB y Tigres di Detroit 


(NTN24) - Miyones Vene- 
zolano tabata sinti hopi 
orguyoso pa e trayectorio 
di e pelotero Miguel Ca- 
brera, ken oficialmente a 
retira diadomingo ultimo 
despues di 21 aña di un 
carera cu Grandes Ligas, 
un carera yen di record y 
celebracion pa su fanati- 
conan. 
Cu e hashtag #Gracias- 
Miggy rednan social a yena 
cu mensahenan di recono- 
cemento, alegria y gradici- 
mento pa e carera di e 
pelotero. For di politiconan, 
fanaticonan di baseball y 
hasta e campeon olimpico 


Yulimar Rojas, a dedica pa- 
labranan na e Venezolano. 
Tambe el a haya un hom- 
enahe di Tigres di Detroit 
den cual a gradici su ex- 
traordinario trabou y en- 
trega pa e ekipo. 
Cu e number 24, Cabrera a 
ser ricibi cu aplausonan di 
Comerica Park pa un cer- 
emonia prome cu e wega 
den cual Tigres a gana 8-0 
na Cleveland. 
E astro cu a nace na Mara- 
cay estado Aragua, Venezu- 
ela, den su 21 temporada 
ta acumula 627 dobel y ta 
ubica den e 13 luga den his- 
toria di Grandes Ligas. 


E Venezolano a hunga su 
ultimo wega den e ciere di e 
fase regular y a haya un ho- 
menahe hunto cu su mayor- 
nan, su casa y su tres yiu cu 
e solo di merdia di Detroit. 
Cabrera cu 40 aña y ganado 
di dos premio MVP (2012 
y 2013) y un Corona Tripel 
(2012) ta bay sigui uni na 
Tigres di Detroit como as- 
sistent special. 
E ekipo Detroit cu a disfru- 
ta di e Venezolano durante 
16 temporada, tambe a co- 
loca un estatua di e number 
24 di Cabrera forma cu bal- 
anan di baseball na e Com- 
erica Park. 


Tin incertidumbre si Messi lo por sigui hunga 
cu Inter Miami den temporada aki 


(AS) - E posibilidadnan di 
clasifica pa Playoff cu In- 
ter Miami a disparce di un 
manera notabel diasabra 
ultimo despues di empata 
cu New York City lagan- 
do na caminda dos punto 
vital cu lo por laga Messi 
pafo di wega cu e ekipo di 
Florida. 
Den e caso di e Argent 
ino, cu esaki ta tres partido 


completo cu e no ta aparece 
pa via di su molestianan. Si 
nos ta uni esaki na ausencia di 
convocatoria cu Argentina y 
su wega cu Toronto, unda el 
a sali den e minuut 36, Messi 
a hunga poco mas cu mey ora 
den ultimo seis encuentro cu 
Inter Miami. 
Segun fuentenan cercano na 
e hungado, e plan cu por sigui 
ta di no hunga mañan 4 di oc- 


tober cu Chicago Fire, pero si 
por disfruta di un par di min- 
uut cu Cincinnati dia 7 di oc- 
tober, prome di un otro fecha 
FIFA den cual no ta conoci si 
Scaloni ta bay yama su capi- 
tan pa dos compromiso di 
eliminatorio Sur Americano. 
Mas probabel ta cu Messi lo 
bin back prome cu final di 
temporada aunke cu un rol 
testimonial pa Inter Miami. 


Pa esnan di Florida ta keda 
dos wega di fase regular, na 
lo cual nan lo por yega sin 
opcion pa Playoff, pa loke cu- 


erpo tecnico por plantia un 
descanso y un vakantie an- 
ticipa pa hungado di 36 aña. 

Lider di partido Curpa Eric Ras: 
Gobierno tin un maneho y identidad inmoral 


Nos tin un gobierno cu 
ta mas bruha cu un bol 
di hilo. Un gobierno sin 
un maneho y sin vision. 
Un gobierno inmoral. Un 
gobierno cu a perde tur 
locual ta realidad di bida. 
No ta por nada e gobierno 
aki for di September 2016 
a saca e amienda cu a wor- 
do tira den bari sushi y a 
transforma e amienda aki 
den amienda 7 cu dia 8 di 
September 2016 ora cu e 
dos partidonan cu tabata 
mas grandi a brasa otro. 
E tempo ey si no tabata 
corupcion no tabata im- 
portante. 
E linea di maneho y iden- 
tidad di e gobierno aki ta in- 
moral y cada bes e ta wordo 
confirma den e maneho cu e 
gobierno aki ta hiba. E cru- 
cero di turista cu a drenta 
waf di Aruba dia 8 di februari 
2023 y a converti nos centro 
di ciudad Oranjestad den un 
campo alegre. Paso locual cu 
a pasa tabata un berguensa 
total paso intimidad sexual 
bo ta haci’e den bo priva- 
cidad y no dilanti hende sin 


tene cuenta cu muchanan di 
menor di edad mester pres- 
encia actonan bochornoso 
asina. Tur esaki ta demostra 
cu nos gobierno a perde tur 
sorto di berguensa. 
No mester mas prueba cu e 
gobierno aki lo bay cambia 
nan rumbo ni maske cuanto 
firma wordo recogi for di 
pueblo. Esaki ta e Sustainable 
Development Goals cu nos 
gobierno ta aden fuera di e 
ta inmoral pero tambe ta un 
agenda satanico. Nos min- 
ister president ta cabez di e 


actonan aki paso su persona 
a laga traha e Aruba Nacional 
Gender Policy y despues dia 
23 di October 2022 a hiba un 
discurso na Universidad di 
Aruba riba e tema aki. Esaki 
ta e punto 5 den Sustainable 
Development Goals cu ta 
scondi y nos gobierno y tur 
parlamentarionan ta apoya. 
Nos isla su unico pilar eco- 
nomico ta turismo y si go- 
bierno ta kere cu su agenda 
inmoral lo yena nos hotelnan 
cu hendenan cu tin principio, 
norma y balor anto gobier- 


no ta gran ekiboca. E turista 
Mericano lo no bin un isla 
inmoral paso si nan mesun 
pais nan a stop di bay un Dis- 
ney World y stop di cumpra 
na Target, stop di cumpra 
Budlight paso nan ta apoya 
inmoralidad. E companianan 
aki riba un dia a perde mas cu 
25 biyon di dollar. Locual cu 
nos gobierno ta haci ta kibra 
economia di nos isla y cumpli 
cu e lema di World Economic 
Forum, esta “you have noth- 
ing and you will be happy.” 
Pa corona gobierno ta bin cu 
un hotel na Seroe Colorado 
cu yama Secrets. Un hotel 
solamente pa adulto. Ora di 
investiga mas leu nos por saca 
afo cu ta un hotel di hende- 
nan inmoral. No ta paso bo 
tin placa esey kiermen cu bo 
tin norma y balor. Tur cos ta 
mustra cu Baby Beach lo no 
ta pa nos pueblo mas disfruta 
sino pa turistanan bin cana 
sunu. 
Esaki ta e gobierno cu nos 
parlamentarionan 
supues- 
tamente Cristian ta sostene 
y ta pega manera un clecon- 
chi. E parlamentarionan su- 
puestamente Cristian aki ta 


busca splinter den wowo di 
tur hende pero te dia di awe 
nan no kier saca e balki for di 
nan wowo. E parlamentari- 
onan supuestamente Cristian 
cu conoce e palabra di Dios ta 
laga palabra di Dios cay pa ta 
apoya leynan cu ta contra ley- 
nan di Dios. Esey ta demostra 
ki clase di hende nan ta. 
Dia cu inaugura e hotel aki 
e guestnan lo mester bin cu 
nan paña protocolario, esta a 
la estilo di Adam y Eva. Ima- 
gina bo nos ministernan y nos 
parlamentarionan den trahe 
di Adam y Eva. Ya cu nos tin 
un gobierno cu ta inmoral lo 
no sorprende nos. Si por a 
drumi 3 riba un kingsize bed 
pueblo no lo por spera nada 
otro. 
Pueblo di Aruba laga nos tene 
duro y pidi Dios cuida di nos 
famia paso dianan duro ta 
nos dilanti. Laga nos peticion 
di oracion ta pa manda e go- 
bierno aki cas. Dios ta pone 
gobierno y ta kita gobierno. 
Esaki ta tempo pa e fin di e 
gobierno inmoral aki. Partido 
Curpa un partido di famia ta 
e unico alternativa. 


Minister Ursell Arends: 
Luna di Adulto Mayor: Dunando homenahe na e sabiduria, experiencianan, 
y contribucionnan di nos adultonan mayor 


Durante henter luna di 
october, Aruba ta celebra 
nos adultonan mayor. E 
iniciativa aki ta un refleho 
di e legado cu nos grandi- 
nan a construi y ta sigui 
construi pa nos, na ben- 
eficio di Aruba su futuro 
generacionnan. 


Hopi biaha ora nos ta papia 
di personanan 60+, e palabra 
“biehes” ta resalta, no tur ora 
den un manera positivo, pero 
manera nan ta bisa “bieu ta 
caminda!” Biehes ta un etapa 
di bida unda cu bo ta cosecha 
e fruto di cual bo a planta na 
jong. E amor, e cariño y e guia 
cu bo a duna bo sernan keri. 


Dos aña pasa Gobierno di 
Aruba a establece ful un luna 
di adulto mayor, esaki despu- 
es unda pa prome biaha Aru- 
ba a conoce un ministerio di 
adulto mayor. E compromiso 


aki ta subraya e importancia 
di reconoce y sostene e nece- 
sidadnan unico di nos adul- 
tonan mayor. 
Sinembargo, den e celebra- 
cion, Ministerio di Adulto 


Mayor ta reconoce e desa- 
fionan cu algun di nos adulto 
mayor ta enfrenta. Tin mo- 
mentonan unda nan ta biba 
den circunstancianan lamen- 
tabel, faltando bishita, yama- 


da, y recuerdo. Pa enfrenta 
esaki, den colaboracion cu 
Club Kibrahacha, a lansa 
Telefon pa Adulto Mayor, ya- 
mando #125 no solamente 
ta brinda sosten, sino tambe 
un horea pa tende y asina nos 
adultonan mayor por sinti in- 
clui den nos comunidad. 


Nos grandinan nan inclu- 
sion den nos comunidad 
ta esencial pa e formacion 
di un sociedad cu ta duna 
adulto mayor e respet, cuido 
y apoyo cu nan mester den 
nan biehes. “Ta nos deber 
como comunidad pa garan- 
tisa nan siguridad, bienestar y 
brinda nan e dignidad cu nan 
merece”, Minister Arends ta 
remarca. 


Minister Arends tin un bista 
integral pa e cuido di adulto 
mayor, unda ta move for di 
un perspectiva puramente 


medico pa un cu ta enfatisa 
sosten social. Colaboracion 
den e tereno di cuido pa adul- 
to mayor ta bira instrumental 
pa garantisa bienestar y cali- 
dad di bida pa e grupo creci- 
ente di adulto mayor. Esaki ta 
implica un esfuerso colectivo 
di profesionalnan di cuido 
medico, casnan di cuido, y e 
comunidad amplio, recono- 
ciendo cu e cuido di adulto 
mayor no ta solamente un 
asunto medico, sino un en- 
foke integral, social, y emo- 
cional. 


Den nomber di Gobierno di 
Aruba, Minister Arends ta 
expresa gratitud na tur esnan 
cu ta traha incansablemente 
pa sostene nos adultonan 
mayor directamente y ta sigui 
encurasha actividadnan con- 
tinuo dedica na nan durante 
henter e aña y no solamente 
durante luna di october. 

Planbureau lo subraya necesidad di nos pensionadonan! 
AVP ta presenta OPPA nota importante pa pensionadonan 


Bao di un caluroso recep- 
cion di un sala yen di pen- 
sionadonan presente na e 
Cas di OPPA diadomingo 
mainta Lider di Fraccion 
di AVP, mr. Mike Eman y 
colega parlamentario drs. 
Mervin Wyatt-Ras a en- 
trega na OPPA un nota di 
fraccion di AVP. E nota aki 
ta importante pa pensio- 
nadonan, e ta boga pa un 
instituto cientifico cu en- 
tre otro ta bay documenta 
e preocupacion, necesidad 
y atencion pa nos grandi- 
nan. Den dies punto den 
e nota aki fraccion di AVP 
ta presenta e argumen- 
tonan pa e institucion 
di un Sociaal Cultureel 
Planbureau Aruba SCPA. 
E nota a wordo ricibi dor 
di Presidente di OPPA, Sr. 
Ivo Valdez. Eman a com- 
plimenta Sr. Valdez tambe 
pa su lucha pa a realisa un 
Cas pa miembronan di 
OPPA. 


E ocasion na cual Eman y 
Wyatt-Ras tabata presente pa 
presenta e nota di fraccion di 


AVP tabata un celebracion pa 
dia di nos grandinan na Cas 
di OPPA. Lider di AVP, mr. 
Mike Eman ta accentua e 
compromiso di AVP pa lucha 
pa un aumento substancial di 
pensioen di nos grandinan. 


SCPA lo documenta nece- 
sidad di grandinan 
Mr. Mike Eman ta subraya cu 
ta imposibel pa pensionado 
cu ta biba di un entrada di 
pensioen so por tin un bida 
digno cu e costo di bida ac- 
tual. Sea e pensioen di SVB 
mester wordo aumenta con- 
siderablemente of gobierno 
tin cu aumenta e reparati- 
etoeslag cu AVP a introduci 
pa cada pensionado consid- 
erablemente”, asina e lider 
di AVP, mr. Mike Eman a 
expresa despues di un analisis 
profundo di cifranan y papi- 
ando cu pensionadonan. E ta 
mustra cu un instituto mane- 
ra Sociaal Cultureel Planbu- 
reau Aruba SPCA cu fraccion 
di AVP kier realisa hunto cu 
Hulanda lo documenta e 
necesidadnan y retonan di 
nos grandinan di un forma 


cu nan mester bay haya aten- 
cion. Esey ta locual e nota cu 
fraccion di AVP a traha cu 
yama “The Bigger Picture”, 
een Pleidooi voor de institu- 
tionalisering van een Sociaal 
Cultureel Planbureau Aruba 
SCPA, ta boga p’e. 


AVP kier aumento sub- 
stancial di pensioen pa 
nos grandinan 
E lider di AVP, mr. Mike 
Eman ta conclui bisando cu 
e situacion aki ta creando un 
pobresa feroz y inaceptabel 
pa nos grandinan. E ta insisti 
cu e situacion doloroso aki 
mester conoce un cambio, 
un alivio mester bin urgente 
pa nos conciudadanonan di 
edad mayor. Eman ta bisa 
cu sea e placa di pensioen 
mester wordo aumenta con- 
siderablemente of e reparati- 
etoeslag cu gobierno di AVP 
a introduci mester wordo 
aumenta 
substancialmente. 
Eman ta bisa cu no por otro, 
mester bin un aumento sub- 
stancial di pensioen pa nos 
grandinan, sino nos pensio- 
nadonan lo keda biba bao di 


e linea di sobrevivencia cu 
e propio CBS ta calcula tur 
luna. Eman ta enfatisa cu na 
momento cu Aruba tin un 
Social Cultureel Planbureau 
e necesidadnan di nos grandi- 
nan ta bay keda mihor docu- 
menta cu no por nenga mas 
e pobresa bao di nos pen- 


sionadonan. Para hunto cu 
Ivo Valdez di OPPA y colega 
Mervin Wyatt Ras, e lider di 
AVP mr. Mike Eman a clau- 
sura bisando: “E rapportnan 
di un SCPA, manera fraccion 
di AVP ta boga pe, lo duna tur 
cu ta lucha pa nos grandinan 
mas forsa den nan lucha”. 


Mi Buki, Mi Cas 


Biblioteca Nacional Aru- 
ba ta anuncia un otro edi- 
cion di su Festival di Buki 
pa Mucha. Na 2023 e tema 
ta ‘Mi Buki, Mi Cas’. Tur 
aña ta scoge un tema nobo 
pa duna e festival un in- 
dole diferente. Na biblio- 
teca nos ta preparando un 
otro edicion pa por sigui 
stimula mucha pa lesa 
buki. E Festival di Buki pa 
Mucha ta dura un siman y 
ta tuma lugar den prome 
siman di November. 


Semper ta habri e festival cu 
un fiesta grandi cu lo tuma 
lugar diasabra dia 4 di no- 
vember 2023. Den e siman di 
6 pa 10 di november hopi au- 
tor tanto di Aruba como for 
di Hulanda, Corsou, Boneiro 
y St. Eustatius ta haci nan best 
pa conta storia den klas y na 
biblioteca y tambe ilustrado 
ta duna presentacion ta con 
nan ta ilustra storia pa mu- 
cha. Di e manera aki ta purba 


di entusiasma muchanan pa 
lesa mas, lesa hunto y bishita 
biblioteca mas. Miembresia 
di biblioteca a bira gratis na 
2023, cu ta un regalo pa tur 


mucha. 


Un grupo grandi di escritor 
di buki pa mucha ta bishita 
mas cu sesenta scol. Di Aruba 


esakinan ta Vanessa Paulina 
(Escritor y ilustrado), Irm- 
gard Frans (Escritor y ilus- 
trado), Olga Buckley (Autor 
y poeta), Emerita Emerencia 


(Escritor, maestra y actriz), 
Ruthy Vrieswijk (Escritor, 
poeta y Blogger), Esmer- 
alda Tromp Jacobs (Escritor 
y contado di storia), Sheila 
Werleman (Artista visual y 
ilustrado) y Desiree Correa 
(Autor y docente). For di Bo- 
neiro, Denise de Jongh (Es- 
critor y editor) y Boi Antoin 
(Investigado y autor) ta join 
e grupo, Di Colombia autor, 
poeta y actor Pedro Vargas. 
Tio Ali (escritor y contado 
di storia) semper ta forma 
parti di e festival y Tio Ali ta 
bini hunto cu Crisen Scho- 
rea. Crisen ta autor y poeta. 
Jeroen Hoogerwerf y Pieter 
Koolwijk ta bini for di Hu- 
landa pa bishita e muchanan 
di scol. Misha Spanner (Con- 
tado di cuenta) ta participa pa 
di prome biaha na e festival 
na Aruba y ta bini for di St. 
Eustatius. Nan ta bishita scol 
pa conta storia, papia tocante 
buki cu mucha y tambe pa 
stimula mucha pa lesa mas. 

Resultado Sorteo 
2 oktober 2023 


Cadena Alexander Lottery ta presenta resultado di weganan di suerte 


merdia 



3 



FP 


6544 
4920 


X2 


752 


Sorteo # 4051 


Sorteo # 2107 


1514 


8440 


Sorteo # 4051 


3732 


0556 


Sorteo # 4051 


Sorteo # 925 


Piscis 


Letter 


0 
0 
0 
0 


0 
6 


161 


0 
0 
0 
0 
0 





X3 
07-13-15-21-26 


2116 


Joker 


1895 
700.000,- 


x Jackpot 
x match 4+ 


Proximo Jackpot 


X5 


973 


x Jackpot 


Sorteo # 8059 
Sorteo # 


Sorteo # 1808 


4036 


7337 


Sorteo # 7103 


7873 


x Jackpot 


x match 4 
x afl. 12,00 


4691 


Sorteo # 5862 


Sorteo # 792 


x afl. 500,00 


x afl.15,00 
x afl 50.00 


Cancer 


Sorteo # 


x afl 8,00 


Mega Ball: 


Proximo Jackpot 


310.000,- 


x match 4 


x match 4 
74.000,- 


Proximo Jackpot 


Sorteo # 


Sorteo # 6257 


Afl. 410.000,- 


anochi 


diario 
Korsou 
super4 
flamingo 


7802 
0225 
4647 
2625 
7737 
2633 
super5 
6646 
4698 
5793 
- 
5169 


Celebracion Indjan cu MANA na AYO 
pa muchanan 


Diaranson 
4 
di 
octo- 
ber awor, di 8:30 pa 11:30 
Museo Arqueologico Na- 
cional Aruba – MANA ta 
ofrece un mainta educa- 
tivo y recreativo na Ayo. 
E actividad aki ta ser guia 
door di personal edu- 


cativo di MANA y ta pa 
muchanan di 6 pa 12 aña. 


Ayo ta un sitio arkeologico 
cu balor spiritual pa nos an- 
tepasadonan Indjan. Esaki ta 
ser refleha den e pinturanan 
riba piedra na Ayo Rock For- 


mation. E inspiracion pa e 
tema di e evento ta e rito- y 
ceremonianan Indjan bao di 
guia di un Shaman, e guia 
spiritual di e tribu. 


Muchanan cu ta participa lo 
siña tocante nos antepasa- 
donan, mientras cu nan ta 
pasa pret cu actividadnan 
educativo y recreativo den 
naturalesa di Aruba. Pa cubri 
gasto di material ta cobra un 
suma di solamente afl. 5,- pa 
mucha. Pa reserva cupo yama 
582-8979 pa registra. Cupo 
ta limita pues yama awe mes! 
Pa keda informa tocante nos 
actividadnan like y sigui nos 
Facebook page National Ar- 
chaeological Museum Aruba. 


HOH ta anuncia cu desde prome di october: 
Clinica di dialisis ta trece 
cambio den orario di servicio 


Team di clinica di dialisis na HOH ta informa comuni- 
dad tocante un cambio den nan orario di servicio unda 
e enfoke ta pa mehora calidad y tambe servicio na tur 
pashent. E adaptacion aki ta specialmente pa pashent 
cu ta ricibi e cuido di dialisis na HOH. E cambio aki lo 
yuda coordina e fluho di pashent miho unda lo cum- 
insa mas trempan pa asina pashent cu ta wordo atendi 
durante e di tercer shift no mester warda pa nan turno 
sino lo wordo yuda di biaha. 


E orario nobo di dialisis desde 1 di october ta: 
•	 
dialuna-	diaranson	-	diabierna	di	7AM	pa	10.50PM 
•	 
diamars-	diahuebs	-	diasabra	di	7AM	te	cu	7PM	 


Ta importante pa tene cuenta cu durante cada tratamento e 
mashin mester desinfecta cual ta tuma su debido tempo. Ade- 
mas, e orario nobo ta yuda e pashentnan caba e tratamento 
y haya miho asistencia di e nursenan cu lo por brinda miho 
atencion y dedicacion na nan pashentnan mirando cu no tin 
e siguiente pashent ta warda caba. Otro motibo principal tras 
di e cambio ta cu e orario nobo ta elimina e parti unda pash- 
entnan ta caba pareu cu nan tratamento y asina lo tin menos 
aglomeracion na e departamento cu ta bon pa e parti di higi- 
ena. 
E team di dialisis ya caba a comparti e informacion aki in- 
dividualmente cu cada pashent pa loke ta nan orario nobo. 
Cada colega na dialisis di HOH ta dedica pa haci nan maximo 
esfuerso pa e estadia di nan pashent durante dialisis ta mas 
placentero posibel. Hospital semper t’ey y ta para firme den 
trece servicio y adaptacion unda cu ta necesario pa asina eleva 
e calidad di cuido pa comunidad di Aruba. 

San Nicolas 
Oranjestad 


Dokter na warda 


Botica na warda 


Hospital 
7:00 pm / 10:00 pm 
Imsan 
24 ora 


EMERGENCIA 
911 


POLIS 
Oranjestad 
100 
San Nicolas 
104 
Santa Cruz 
105 
Noord 
107 
Tip Line 
11141 
Brandweer 
115 
Ambulance 
911 
Hospital 
527-4000 
Imsan 
524-8833 
Warda Costa 
913 
Seguridad Nacional 11911 
Cruz Cora 
582-2219 


BOTICA 


Aloe 
584-4606 
4 Centro Medico 584-5794 
Central 
585-1965 
Dakota 
588-7364 
Del Pueblo 
582-1253 
Eagle 
587-9011 
Kibrahacha 
583-4908 
Maria 
585-8145 
Di Servicio Noord 586-4606 
Oduber 
582-1780 
Paradera 
588-6638 
San Lucas 
584-5119 
San Nicolas 
584-5712 
Santa Anna 
586-8181 
Santa Cruz 
585-8028 
Sero Preto 
584-4833 
Trupial 
583-8560 


UTILIDAD 
Setar 
117 
Web 
525-4600 
Elmar 
523-7147 


FUNERARIA 
Aurora 
588-6699 
Royal Funeral H. 586-4444 
Ad Patres 
584-2299 
Olive Tree 
584-8888 


Servicio di Taxi 


Aruba Transfer Tour & 
Taxi C.A. 
Tel: 582 2116 /582 2010 


Taxi Adres Services (24h) 
Tel. 587 5900 


A1 Taxi Services Aruba 
Tel: 587-8850 
Tel: 280-2828 
Whatsapp: 592-7024 


Cas Di Cultura 
Vondellaan 2 Aruba 
297-582-1010 
F A D A 
Campanastraat 5 Aruba 
297-583-2999 
297-583-9610 
F A V I 
Primavera 233 Aruba 
297-582-5051 
297-582-5222 
F E P O 
Engelandstraat 15 Aruba 
297-583-1016 
297-583-6607 


Fundacion Contra 
Violencia Relacional 
Tel: 583-5400 
Fundacion Autismo 
Aruba 
Irenestraat 21 Aruba 
297-588-1179 


Fundacion Pa Nos 
Muchanan 
Cumana 2 Aruba 
297-583-4247 


Fundacion Tel Pa 
Hubentud 
Wilhelminastraat 19 
Aruba 
297-588-6138 
Koningin Wilhelmina 
Fonds 
Spinozastraat 9 Aruba 
297-582-0412 


Mary Joan Foundation 
Sabana Blanco 8 Aruba 
297-588-9999 
Rode Kruis Aruba 
Pedro Gallegostraat 14 
Tel.297-582-2219 
Fax 588-3376 


Famia Planea (SBVO) 
Avenida Milio J Croes 17 
B Aruba 
297-588-9591 
www.famiaplanea.org 
famiaplanea@hotmail. 
com 


Stichting Fundacion 
Guia Mi 
George Madurostraat 34 
297-582-0088 


Y M C A 
Calbasstraat 1 Aruba 
297-582-3072 


AL-ANON group 
Sabana Liber #8, Noord 
(close to the hotels) 
Tel: 736-2952 or 
593-7081 


SERVICIO PUBLICO 
mi ta ofrece servicio pa haci 
reparacion di porta, ventana y 
hopi mas. Pa mas informacion 
Tel. 563 6762 
_________________________ 


TA BENDE 
1 box di palo den bon condicion 
Fls.50.00 
Tel. 560 8929 
__________________________ 


SERVICIO PUBLICO 
Pa trabou di data-entry of 
update di bo administracion pls 
contact: 
Tel.568 2339 
_____________________________________ 


SERVICIO PUBLICO 
mi ta chapi, lanta sushi, corta 
mata, transporta frigidaire, was- 
machine biew, drecha cas, etc. 
Tel. 564 1979 
_______________________________________ 


SERVICIO PUBLICO 
Pa haci trabow di verf y chapi, 
tur mantencion di pafor di cas 
Yama y puntra pa benito na 
Tel.630 5185 
_________________________ 


SERVICIO 
Unified One Events 
Photos , films, wedding 
Tel. 749 2533 
___________________________ 


SERVICIO PUBLICO 
Nos ta chapi, corta y planta 
mata, brinda tur servicio cu bo 
cura mester. tira sushi afo, 
Tel. 738 1908 
________________________ 


SERVIO PUBLICO 
ta ofrece pa verf y chapi cura 
bon prijs. Nos ta hiba e sushi. 
Yama pa mas informacion na 
563 4828 / 5679610 
____________________________ 


SERVICIO PUBLICO 
mi ta ofrece pa cuido di mucha 
di dialuna pa diabierna y 
weekend. Pa informacion 
Tel. 558 7310 
_________________________ 


SERVICIO PUBLICO 
mi ta ofrece servicio di 
electricista en general corto 
circuito y mantencion 
Tel.566 5026 
_________________________ 
SERVICIO PUBLICO 
Nos ta haci trabou di 
plomeria, electricidad, 
hardineria incluye hiba sushi 
Handy man. 
Tel.742 6250 
____________________________ 


SERVICIO PUBLICO 
masaje reductores, terapias 
para el dolor, terapia infraroja, 
kinesiotape, tratamiento faciales 
avicenastraat #18 local a 
Tel. 566 1412 /561 8520 
________________________ 


TA BUSCA 
trabou pa haci cas limpi, 
negoshi of oficina 
Tel.561 3910 
_________________________ 


SERVICIO PUBLICO 
ta traha y renoba cas 
drecha dak, ta basha vloer, 
pleister, verf cas, traha cura, 
pega mosaico 
Tel.563 4168 
____________________________ 


SERVICIO PUBLICO 
sushi den cura pa solamente 
50,- pa buelta, nos ta lante 
lague limpi 
Call 592 5766 
__________________________ 


SERVICIO PUBLICO 
buscando auto pa huur y na bon 
prijs? yama nos 
Tel. 593 9953/ 593 8453 
____________________________ 


TA HUUR 
Un apartment, 1 camber, baño, 
sala, cushina, entrada priva 
madiki 67 
Tel. 593 0769 / 593 3514 
583 2034 


Sushi den cura? 
ta piki sushi cu pick-up 
grandi pa Afl 75,= pa buelta. 
Yama nos na 
561 4297 of 561 5179 
__________________________ 


SERVICIO PUBLICO 
ta haci tur trabou di 
construccion y carpinteria y tur 
cos cu ta furamento di stul 
Tel : 746 0518 / 569 7539 


_____________________________________ 


a v i s o @ b o n d i a . c o m 


SERVICIO PUBLICO 
Handyman 
Pa trabouw di verfmento 
plumbing tuberia, chapi, 
limpieza di cura, drecha mata 
Tel : 567 1108 


_____________________________________ 


SERVICIO PUBLICO 
Limpiesa pa cas y auto 
Presure wash cura di cas 
Laba muebles, laba tapijt 
laba vloer 
Tel. 593 9464 
________________________ 


SERVICIO 
reforsamo papiamento-españo, 
of españo pa papiamento pa 
hende mayor y mucha 
Tel. 563 4641 
___________________________ 


TA BENDE 
Piano (no electric), cama di 
1 persona, set di sala, vario 
schilderij. Pone bo prijs 
Cell 594 3154 
_________________________ 


Oranjestad: 
Eagle 
Tel. 587 9011 


San Nicolas: 
San Lucas 
Tel. 584 5119 


Pronostico di tempo 


Tempo: 
Awe tardi y awe nochi: par- 
cialmente nubla y general- 
mente seco 
Den marduga y mañan: par- 
cialmente nubla cu un awa- 
sero pasahero 


Temperatura maximo 35 gra- 
do Celsius 
Temperatura minimo 29 gra- 
do Celsius 


Indice di calor (heat index) 
den y rond di oranan di mer- 
dia: 36 pa 45 grado Celsius 
UV index: 12 
Temperaturanan lo ta un 
poco mas halto cu normal 
den proximo 24 ora. Ta sug- 
eri pa tuma e precaucionan 
necesario pa evita complica- 
cionnan di esaki. 


Bahada di solo : 6:29 pm. 
Subida di solo : 6:29 am. 


Biento: 
Zwak te modera for di direc- 
cionnan entre 
Oost-noordoost y oost-zui- 
doost; 
Forsa 2 te 4 (7 te 30 km/ora, 4 
te 16 nudo) 


Situacion general di tem- 
po pa proximo 24 ora: 
Atmosfera regional ta poco 
humedo y instabil. Esaki por 
combina cu e calentamento 
di dia pa produci localmente 
un awasero pasahero te breve. 
Tambe tin un chens leve pa 
lamper cu strena. 


Condicionnan maritimo/ 
estado di lama: 
Na partinan protegi di costa: 
keto, rond di 1 pia. 
Na partinan zuid: trankil, en- 
tre 2 pa 3 pia. 
Na partinan oost te noord- 
west di costa: 
Generalmente modera entre 
2 pa 3, localmente 4 pia. 

"Dios ta amor... y amor ta Dios, 
maske mi no ta na e mundo aki, tur dia lo mi ta banda 
di boso Curazon, mi por stens di loke Señor ta hasi" 
Salmo 33 


Cu profunde tristesa pero gradecido pa e cariño grandi 
cu e la demonstra henter su vida, nos ta participa cu a 
fayece cristianamente: 


Pablo I. Werleman 
Mihor conoci como “Shon Pa of Pa” 
*21 Februari 1944 - † 26 September 2023 


Na nomber di su Esposa: †Louisa Werleman-Koolman 


Su mayornan: †Pablo y Maria Werleman-Croes 


Mescos cu yiu Janine Croes 


Rumannan: 
†Pedro y †Lica Werleman y famia 
†Hildo Werleman 
Manuelito y †Gloria Werleman y famia 
Ramonita y † Martin Erasmus y famia 
Amalia y †Rudolfo Geerman y famia 
Robertina y †Nemencio Erasmus y famia 
Victor y Glenda Werleman y famia 
Rita Werleman y famia 
†Rosa Werleman y famia 
†Roland Werleman 
†Joaquin y †Getruida Werleman y famia 
†Jose y Rubia Werlaman y famia 


Sobrinonan: Marisella, Cedrick, Nathaly, Lisandra, 
Felix, Tony, Manuel, Gwendolyn, Edgar, Geraldine, 
Jazmin, Humphrey, Julitza, Joselito, Oneida, Vick, 
Elissette, Reginaldo, Karelline, Jessica, Stephan, Leo, 
Selly, Sonia, Anna, Dolphy, † Jeffrey, Judella 


Ihanan: Edgar Erasmus y Tica Boekhoudt 


Primo y primanan. 


Su ex coleganan di Ritz, Compra, Valero Cura Cabai 


Tur amiga y amigonan, Bisiñanan di e bario di Piedra 
Plat y demás conocirnan. 
Famianan Werleman, Benito, Erasmus, Geerman, 
Thiel, Koolman, Jacobs, Croes, Deluvia, Petrochi, 
v/d Biezen, Henriquez, De Palm, Leysner, Thijsen, 
Werner, Lacle y demás famia na Hulanda y Curacao. 


Un danki special Na Huize Maristella Savaneta 
departamento Isoria. 


Nos disculpa si nos lo por a lubida algún familiar. 


Ta invita pa e acto di entiero cu lo tuma lugar diamars 
3 di October 2023 di 2’or pa 4’or di atardi na Auroral 
Funeral Home, después saliendo pa santana católico 
na Paradera. 


Nos ta lamenta cu después di entiero nos no por ricibi 
bishita di condolencia na cas. 


Abo ku ta biba bou di amparo di 
altisimo, ta hospeda den sombra di Dios 
omnipotente, bisa señor: “Mi refugio, mi 
forti, mi Dios, den kende mi ta pone mi 
konfiansa!” 
Salmo 91 


Cu inmenso tristesa na nos curason, pero 
conforme cu boluntad di Dios, nos ta 
anuncia fayecimento di nos estimada 
Mama, Ruman, Wela, Tanta, Prima y 
Amiga 
Sra. Myrta Magdalena Peterson - Diaz 
Mihor conoci como “Tia” 
*17-01-1954 † 28-09-2023 


Mayor nan: 
† Salvador Diaz 
† Emma Anastasia Diaz – Fingal 


Casa: 
Louise Michael Peterson 
Yiunan: 
Ryan & Tatiana Peterson - Peña 
Jason Peterson & Sally Meier 
Nieta stima: 
Amelie Peterson 
Suegro & Suegra: 
† Louise Peterson 
Filotea Peterson - Ruiz 


Ruman nan: 
Raquel & Hyacintho (Sonny) Tromp – Diaz 
Olga & † Nemencio (Emy) Kock - Diaz 
Yolanda & Henk Chai - Diaz 
† Orlando Diaz 
† Ruben & Esther Diaz – Ruiz 
† Lilia Diaz 
Donald (Donny) & Ingrid Mary Diaz 


Swa & cuña nan: 
Irene Peterson & † Paul (Dadou) Croes 
† Danny & Shirley Peterson - Semeleer 
Ivy & Mike Goeloe – Peterson 


Subrino y Subrina nan: 
† Mickel Tromp y Famia 
Rachelle Tromp & Angel Lugo y Famia 
†Johnny Kock, †Eugene Kock 
Joselyne Kock & Jacky Chung 
Joanne & Anthony Matos y Famia 
Mandy Chai & Anthony Wever y Famia 
Kevin Chai & Therwin Ruiz 
Lisette Diaz y Famia 
Anwar & Lisandra Diaz - Lampe y Famia 
Brandon Diaz 
Cyrielle & Oswald Laclé-Diaz y Famia 
Lilienne & Albert Kelly – Trimon Y Famia 
Darrell Trimon y Famia 
Donna-Lee & Dennis Quinland - Diaz y Famia 
Adriel & Vivian Anderson y Famia 
Nicolle & Eddie Cunningham – Anderson y Famia 
Shanny & Andrew Westerburger - Peterson 
Chelsea & Cesar Olarte - Peterson 
Quinn Goeloe 
Leona Goeloe 


Manera Subrina: 
Vanessa Marchena & Rowin Bisslik 


Madrina y Padrinonan: 
Griselda Arends 
† Leona Trimon – Fingal 
† Elias Fingal 


Ihanan: 
Joanne, Eduard-John (E.J), Mandy & Jayden 


Su comer y comper: Stella y Eddie Marchena - Tromp y Famia 


Su amistadnan: Tina Lacle, Maria Christina, Inger Lopez, Rachel 
Banfield, Osyth Henriquez, Ana Clara de Cuba, Jacky Feliciana, 
Eduardo Maria, Yolanda Rodriquez. 


Demas Famia: 
Diaz, Fingal, Tromp, Kock, Chai, Peterson, Ruiz, Trimon, Kelly, 
Croes, Marchena, Vinck, Pardo, Matos, Yagua, Hernandez, Greaux, 
Weffer, Guiterez, Sanchez, Lacle, Werinck, Peña. 


Ta invita su tanta, omonan, primo, primanan, amistadnan & demas 
conocirnan na nos acto di despedida & santo sacrificio di misa cu 
lo tuma lugar Diamars 3 October 2023 di 1PM – 4PM na Parokia 
San Francisco di Asis, Oranjestad. Despues lo sali pa ultimo lugar di 
sosiego na Santana di Sabana Basora. 


Nos ta pidi disculpa si den nos momento di tristeza nos por a 
lubida di menciona algun nomber di famia. 
Nos ta lamenta cu despues di acto di entiero nos lo no ricibi bishita 
di condolencia na cas. 


“Señor ta mi wardador, mi’n 
tin falta di nada 
Den cunucu di yerba berde e 
ta ponemi sosega. 
E ta hibami na awa trankil, 
Pa mi bolbe haña forsa”. 
Salmo: 23 


Nos ta anuncia fayecimento 
di:Myrlanda Rachelle Salazar 
*03-10-1951 - †30-09-2023 


Acto di entiero lo wordo anuncia despues. 


“Señor ta mi wardador, mi’n tin 
falta di nada 
Den cunucu di yerba berde e ta 
ponemi sosega. 
E ta hibami na awa trankil, 
Pa mi bolbe haña forsa”. 
Salmo: 23 


Nos ta anuncia fayecimento di: 
Gilbert François Dirksz 
*16-03-1975 - †30-09-2023 


Acto di entiero lo wordo anuncia despues. 


“Si un hende muri, e 
por bolbe biba? 
Lo mi keda warda 
tur e dianan cu mi ta 
obligá di warda, te ora 
mi liberacion yega. 
Lo bo yama, y lo mi 
contesta bo; bo ta 
anhelá pa mira obra 
di bo man” 
Job 14-15 


Cu dolor na nos curason, nos ta participa fayecimento 
di: 


Sarah Vrolijk 
Cariñosamente yama “Sarita of Nana” 
03-11-1932 – 30-09-2023 


Acto di entiero lo wordo anuncia despues 


internacional a23 

5 persona a fayece a causa di exposicion na kimico den accident na 
Illinois 
(AP) - 5 persona a fayece a 
causa di exposicion na un 
kimico cu a basha despues 
cu un truck a bolter na Il- 
linois, segun autopsianan 
conduci dialuna. 


Effingham County Coroner 
Kim Rhodes a bisa cu resulta- 
donan oficial di e autopsianan 
no lo ser disponibel pa variso 
siman. E truck en cuestion a 
bira e truck di golpi pa evita 
accident cu un vehiculo cu a 
purba pase riba caya, lagando 
e cu un buraco den e contain- 
er di kimico, segun National 
Transportation Safety Board. 


E accident aki a basha mas di 
mita di e tanki su carga di an- 
hydrous ammonia, un kimico 
cu por kima. Cunukeronan 
ta usa esaki pa agrega fertili- 


sador di nitrogeno na tera y e 
ta actua como ‘refrigerant’ pa 
sistemanan pa mantene edifi- 
cionan grandi, warehouse of 
fabricanan friu. 


Tom Chapman, miembro 
di National Transportation 
Safey Board a bisa diadomin- 
go cu e resto di e cargamento 
a ser retira y hiba un luga 
sigur como parti di e inves- 


tigacion. E huma toxico cu a 
sali a causa di esaki a causa un 
evacuacion temporal di mas o 
menos 500 residente. 


Gina y su casa Jeff ta un 
ehempel di esaki. Nan tabata 
na caminda back pa cas for di 
un bruid ora cu nan a topa cu 
blokiada di polis, ken tabata 
dirigiendo tur auto pa bay 
back for di e area. Den nan 


caso nan mester a yama cas y 
pidi e babysitter di nan yiunan 
pa sali for di e cas y eventual- 
mente nan a topa na e centro 
di cuido di e muchanan. 


Segun American Chemical 
Society, anhyduos ammo- 
nia ta ser transporta rond di 
Merca via tubonan, trucknan 
y treinnan. Ademas di tin un 
rijbewijs comercial, e persona 


tras di e stuur cu un tanki di 
substancia toxico mester stu- 
dia mas y completa un test di 
con pa maneha material peli- 
groso segun Don Schaefer, 
CEO di Mid-West Truckers 
Association. Sinembargo, al- 
menos cu reporta otro, no 
tin ningun restriccion riba e 
transportacion di anhydrous 
ammonia riba un caretera 
publico. 


Pentagono ta adverti 
Congreso cu ta kedando 
sin placa pa reemplasa 
armanan cu a manda pa 
Ucrania 


(AP) - Pentagono ta ad- 
virtiendo 
Congreso 
cu 
nan ta kedando si placa 
pa reemplasa armanan cu 
Merca a manda pa Ucra- 
nia y ya caba a ser forsa 
pa baha e cantidad cu ta 
manda cierto trupanan 
segun un carta cu a manda 
na lidernan di Congreso. 


Den e carta a urgi Congreso 
pa bolbe yena e fondo pa 
Ucrania. Congreso a evita un 
caida di gobierno pa medio di 
aproba un fondo durante fin 
di siman, sinembargo e me- 
dida aki a retira tur asistencia 
pa Ucrania den e bataya con- 
tra Russia. 


Pentagon Comptroller Mi- 
chael McCord a conta E Cas 
y Senado cu ta resta sola- 
mente 1.6 biyon dollar di e 
25.9 biyon dollar cu Con- 
greso a provee pa yena ar- 
ticulonan militar di Merca 
cu a ser manda pa Ucrania. E 
armanan aki ta inclui varios 
diferente articulo cu ta critico 
pa yuda Ucrania den tuma 
back su teritorio for di Russia 


den e guera. 


Ademas, Merca tin mas o 
menos 5.4 biyon dollar ta 
resta pa provee arma y ekipo 
for di su propio articulonan. 
Merca lo a gasta e fondonan 
aki caba si Pentago no lo a re- 
alisa cu e balor di e armanan 
cu nan a manda a ser reporta 
hopi mas halto di loke en re- 
alidad e ta, lagando 6.1 biyon 
dollar liber. Parti di esaki ya 
caba a ser manda e lunanan 
recien. 


McCord a bisa cu Merca a 
completamente gasta fondo 
pa termino largo di Kyiv via 
e iniciativa di Ukraine Secu- 
rity Assistance, cual ta provee 
placa pa contrat pa armanan 
den futuro. “Nos a ser forsa 
pa baha e cantidad cu nos ta 
manda na nos mesun forsan- 
an pa por balansa contra un 
futuro cu ta incierto,” Mc- 
Cord a expresa den e carta. 
“No yena back nos servicio 
militar por causa daño na nos 
ehercito y con cla nos lo ta si 
algun emergencia presenta.” 

Hefe di migracion pa NU ta bisa cu sectornan priva ta “desespera” pa 
tuma migrante a pesar di narativo negativo 


(AP)—E hefe nobo pa e 
agencia di migracion pa 
Nacionnan Uni a bisa di- 
aluna cu e sectornan priva 
ta “desespera” pa nan pais 
tuma migrantenan pa por 
reduci e deficit di labor, 
specialmente den parti 
west—cu e meta pa cam- 
bia e narativo for di sos- 
pecho y reticencia tocante 
migrantenan 
den 
hopi 
parti di mundo. 


Amy Pope, ken ta e prome 
hende muhe pa ta hefe di 
e Organisacion Internacio- 
nal pa Migrante, a enfatisa e 
beneficionan economico di 
migrante pa nacionnan rico 


cu poblacionnan anciano y 
un forsa di labor cu ta cayen- 
do—contrastando e retorico 
di “build the wall” na Merca 
pa blokia migrantenan for di 
Latino America y movemen- 
tonan derechista na Europa 
cu kier mantene stranhero- 
nan afo. 


“Nos ta tende...for di e sector 
priva globalmente, pero spe- 
cialmente na Europa y Noord 
America, cu nan ta desespera 
pa migracion pa asina yega na 
e necesidadnan di e mercado 
di labor den nan pais y tambe 
pa continua promove inno- 
vacion dentro di nan mesun 
companianan,” segun Pope, 


ken ta Mericano, a conta re- 
porteronan. 


El a bisa cu e evidencia tabata 
“relativamente enorme” cu 
migracion ta beneficia eco- 
nomianan por medio di yena 
vacatura, podera innovacion 
of “promoviendo e renoba- 
cion of revitalisacion di co- 
munidadnan anciano.” Gobi- 
ernonan cu tabata dispuesto 
pa considera migracion fre- 
cuentemente ta haci esaki na 
nan campañanan politico: E 
administracion di Biden— 
cual ta apoya e candidacia di 
Pope—recientemente a duna 
500.000 Venezolanonan per- 
miso pa traha pa asina yuda 


nan haya trabao, paga im- 
puesto y pa nan por stop di 
ta dependiente riba financia- 
mento publico. 


Pero criticonan ta insisti cu 
politicanan asina por encu- 
rasha migrantenan pa biaha 
bay Merca en masa, y ta bisa 
cu nan ta tuma trabaonan 
manual y ta pone presion riba 
salarionan. Pope ta insisti cu 
paisnan mester sigura “ca- 
mindanan” legal y adecua pa 
migracion, cual ta un senti- 
mento cu institucionnan di 
NU ya tin basta tempo ta 
yama p’e. 


“E diferencia awe ta cu 30 di 
e economianan mas grandi a 
experencia deficitnan di la- 
bor significante—y nos ta 
mirando esaki tur caminda,” 
el a bisa, agregando cu agri- 
cultura, construccion, cuido 
medico y hospitalidad tabata 


entre varios sectornan afecta. 
Pope a bisa cu su prome bia- 
he den exterior lo ta na Oost 
Africa, unda sekia y e impac- 
tonan di cambio di clima a 
causa hopi pa huy. El a bisa 
cu 80% di migrante Africano 
na keda den Africa, y a bisa cu 
su trabao tabata “no pa enfoca 
solamente riba e migracion di 
zuid pa noord, cual mi sa ta 
ocupa hopi espacio politico.” 
El a subraya pa krimp e presu- 
puesto di ayudo humanitario, 
e necesidad pa trece e sector 
priva den e “combersacion” 
pa apoya migracion, y ta se- 
ñala cu migracion ta plania 
pa sigui crece. “Si ta cambio 
di clima, conflicto, inhabili- 
dad pa haya un trabao of un 
futuro na cas, of violencia 
dentro di barionan of comu- 
nidadnan, mas y mas hende 
ta buscando un miho bida na 
un otro parti di mundo,” el a 
bisa. 


Merca: 
Montana ta apelando un huicio historico tocante cambio di clima cu ta 
den fabor di demandantenan hoben 


(AP)—E oficina di e Pro- 
curador General Republi- 
cano na Montana ta ape- 
lando un huicio di cam- 
bio di clima cu ta bisa cu 
agencianan di estado no 
ta haciendo suficiente pa 
proteha 
16 
demandan- 
tenan hoben for di daño 
causa pa calentamento 
global. 


E estado a anuncia diabi- 
erna cu e ta bay apela e hu- 
icio di Hues Kathy Seeley di 
e Corte di Districto, ken a 
haya cu e Montana Environ- 
mental Policy Act ta viola e 
derechonan 
constitucional 
di e demandantenan pa un 
ambiente limpi y saludabel. 
E ley di 1971 ta rekeri agen- 
cianan di estado considera e 
posibel efectonan ambiental 


di proyectonan y considera 
perspectiva publico prome cu 
suministra permiso. 


Bao di un cambio di e ley 
ey aproba pa e legislatura di 
2023, e Departamento di Cal- 
idad Ambiental di e estado 
no mester considera e efecto 
di gasnan di invernadero ora 
ta duna permiso pa proyec- 
tonan di combustibel fossiel, 
cu e excepcion di gobierno 
declara dioxodio di carbon un 
contaminante regula. 


E demandantenan a argu- 
menta cu ya nan ta sinti e 
consecuencia di cambio di 
clima, cu huma for di incen- 
dionan forestal cu ta stroba 
nan respiracion y sekianan cu 
ta secando riunan cu ta sos- 
tene agricultura, pisca, ani- 
mal y recreacion. E estado a 
argumenta cu e volumen di 


gasnan di invernadero emiti 
for di proyectonan di com- 
bustibel fossiel na Montana 
tabata insignificante compara 
cu e emision global. 


Lo dura varios luna prome 
cu e estado di Montana en- 
trega su apelacion di e huicio. 
Mientras tanto, e Departa- 
mento di Calidad Ambiental 
ta puntrando residentenan 
pa comparti nan perspectiva 
riba posibel mehoracion di 


e Montana Environmental 
Policy Act. 


Residentenan a ser puntra ki 
cambio ta necesario pa mod- 
ernisa e regulacionnan y con 
emisionnan di gasnan in- 
vernadero y cambio di clima 
mester ser analisa. E asunto 
aki ta bao consideracion awo, 
parcialmente pa via di e reto 
legal treci pa e demandan- 
tenan hoben. 


